# Επίσημη Εφημερίδα L 335/2020

| | ISSN 1977-0669 |
| --- | --- |
| Επίσημη Εφημερίδα
  της Ευρωπαϊκής Ένωσης | L 335 |
| | |
| Έκδοση στην ελληνική γλώσσα | Νομοθεσία | 63ό έτος13 Οκτωβρίου 2020 |

ISSN 1977-0669

Επίσημη Εφημερίδα

της Ευρωπαϊκής Ένωσης

L 335

Έκδοση στην ελληνική γλώσσα

Νομοθεσία

63ό έτος13 Οκτωβρίου 2020

---

| Περιεχόμενα | | II   Μη νομοθετικές πράξεις | Σελίδα |
| --- | --- | --- | --- |
| | | ΚΑΝΟΝΙΣΜΟΙ |
| | * | Εκτελεστικός κανονισμός (ΕΕ) 2020/1463 του Συμβουλίου, της 12ης Οκτωβρίου 2020, για την εφαρμογή του κανονισμού (ΕΕ) 2018/1542 σχετικά με περιοριστικά μέτρα κατά της διάδοσης και της χρήσης χημικών όπλων | 1 |
| | | ΑΠΟΦΑΣΕΙΣ |
| | * | Απόφαση (ΚΕΠΠΑ) 2020/1464 του Συμβουλίου, της 12ης Οκτωβρίου 2020, σχετικά με την προαγωγή ουσιαστικών ελέγχων των εξαγωγών όπλων | 3 |
| | * | Απόφαση (ΚΕΠΠΑ) 2020/1465 του Συμβουλίου, της 12ης Οκτωβρίου 2020, σχετικά με δράση της Ευρωπαϊκής Ένωσης προς υποστήριξη του Μηχανισμού Ελέγχου και Επιθεώρησης των Ηνωμένων Εθνών στην Υεμένη | 13 |
| | * | Απόφαση (ΚΕΠΠΑ) 2020/1466 του Συμβουλίου, της 12ης Οκτωβρίου 2020, που τροποποιεί την απόφαση (ΚΕΠΠΑ) 2018/1544 σχετικά με περιοριστικά μέτρα κατά της διάδοσης και της χρήσης χημικών όπλων | 16 |
| | * | Απόφαση (ΚΕΠΠΑ) 2020/1467 του Συμβουλίου, της 12ης Οκτωβρίου 2020, για την τροποποίηση της απόφασης (ΚΕΠΠΑ) 2019/1720 σχετικά με περιοριστικά μέτρα λόγω της κατάστασης στη Νικαράγουα | 18 |
| | * | Απόφαση (ΕΕ) 2020/1468 του Συμβουλίου, διά κοινής συμφωνίας με την Πρόεδρο της Επιτροπής, της 12ης Οκτωβρίου 2020, για τον διορισμό ενός μέλους της Ευρωπαϊκής Επιτροπής | 19 |

Περιεχόμενα

II   Μη νομοθετικές πράξεις

Σελίδα

ΚΑΝΟΝΙΣΜΟΙ

*

Εκτελεστικός κανονισμός (ΕΕ) 2020/1463 του Συμβουλίου, της 12ης Οκτωβρίου 2020, για την εφαρμογή του κανονισμού (ΕΕ) 2018/1542 σχετικά με περιοριστικά μέτρα κατά της διάδοσης και της χρήσης χημικών όπλων

1

ΑΠΟΦΑΣΕΙΣ

*

Απόφαση (ΚΕΠΠΑ) 2020/1464 του Συμβουλίου, της 12ης Οκτωβρίου 2020, σχετικά με την προαγωγή ουσιαστικών ελέγχων των εξαγωγών όπλων

3

*

Απόφαση (ΚΕΠΠΑ) 2020/1465 του Συμβουλίου, της 12ης Οκτωβρίου 2020, σχετικά με δράση της Ευρωπαϊκής Ένωσης προς υποστήριξη του Μηχανισμού Ελέγχου και Επιθεώρησης των Ηνωμένων Εθνών στην Υεμένη

13

*

Απόφαση (ΚΕΠΠΑ) 2020/1466 του Συμβουλίου, της 12ης Οκτωβρίου 2020, που τροποποιεί την απόφαση (ΚΕΠΠΑ) 2018/1544 σχετικά με περιοριστικά μέτρα κατά της διάδοσης και της χρήσης χημικών όπλων

16

*

Απόφαση (ΚΕΠΠΑ) 2020/1467 του Συμβουλίου, της 12ης Οκτωβρίου 2020, για την τροποποίηση της απόφασης (ΚΕΠΠΑ) 2019/1720 σχετικά με περιοριστικά μέτρα λόγω της κατάστασης στη Νικαράγουα

18

*

Απόφαση (ΕΕ) 2020/1468 του Συμβουλίου, διά κοινής συμφωνίας με την Πρόεδρο της Επιτροπής, της 12ης Οκτωβρίου 2020, για τον διορισμό ενός μέλους της Ευρωπαϊκής Επιτροπής

19

| | | Διορθωτικά |
| --- | --- | --- |
| | * | Διορθωτικό στον κανονισμό (ΕΕ) 2019/630 του Ευρωπαϊκού Κοινοβουλίου και του Συμβουλίου, της 17ης Απριλίου 2019, για την τροποποίηση του κανονισμού (ΕΕ) αριθ. 575/2013 όσον αφορά την ελάχιστη κάλυψη ζημιών για τα μη εξυπηρετούμενα ανοίγματα ( EE L 111 της 25.4.2019 ) | 20 |

Διορθωτικά

*

Διορθωτικό στον κανονισμό (ΕΕ) 2019/630 του Ευρωπαϊκού Κοινοβουλίου και του Συμβουλίου, της 17ης Απριλίου 2019, για την τροποποίηση του κανονισμού (ΕΕ) αριθ. 575/2013 όσον αφορά την ελάχιστη κάλυψη ζημιών για τα μη εξυπηρετούμενα ανοίγματα ( EE L 111 της 25.4.2019 )

( EE L 111 της 25.4.2019 )

20

| EL | Οι πράξεις των οποίων οι τίτλοι έχουν τυπωθεί με λευκά στοιχεία αποτελούν πράξεις τρεχούσης διαχειρίσεως που έχουν θεσπισθεί στο πλαίσιο της γεωργικής πολιτικής και είναι γενικά περιορισμένης χρονικής ισχύος.
  Οι τίτλοι όλων των υπολοίπων πράξεων έχουν τυπωθεί με μαύρα στοιχεία και επισημαίνονται με αστερίσκο. |
| --- | --- |

EL

Οι πράξεις των οποίων οι τίτλοι έχουν τυπωθεί με λευκά στοιχεία αποτελούν πράξεις τρεχούσης διαχειρίσεως που έχουν θεσπισθεί στο πλαίσιο της γεωργικής πολιτικής και είναι γενικά περιορισμένης χρονικής ισχύος.

Οι τίτλοι όλων των υπολοίπων πράξεων έχουν τυπωθεί με μαύρα στοιχεία και επισημαίνονται με αστερίσκο.

---

II Μη νομοθετικές πράξεις

ΚΑΝΟΝΙΣΜΟΙ

| 13.10.2020 | EL | Επίσημη Εφημερίδα της Ευρωπαϊκής Ένωσης | L 335/1 |
| --- | --- | --- | --- |

13.10.2020

EL

Επίσημη Εφημερίδα της Ευρωπαϊκής Ένωσης

L 335/1

---

ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2020/1463 ΤΟΥ ΣΥΜΒΟΥΛΙΟΥ

της 12ης Οκτωβρίου 2020

για την εφαρμογή του κανονισμού (ΕΕ) 2018/1542 σχετικά με περιοριστικά μέτρα κατά της διάδοσης και της χρήσης χημικών όπλων

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη Συνθήκη για τη λειτουργία της Ευρωπαϊκής Ένωσης,

Έχοντας υπόψη τον κανονισμό (ΕΕ) 2018/1542 του Συμβουλίου, της 15ης Οκτωβρίου 2018, σχετικά με περιοριστικά μέτρα κατά της διάδοσης και της χρήσης χημικών όπλων (1), και ιδίως το άρθρο 12,

Έχοντας υπόψη την πρόταση του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας,

Εκτιμώντας τα ακόλουθα:

| (1) | Στις 15 Οκτωβρίου 2018, το Συμβούλιο εξέδωσε τον κανονισμό (ΕΕ) 2018/1542. |
| --- | --- |

(1)

Στις 15 Οκτωβρίου 2018, το Συμβούλιο εξέδωσε τον κανονισμό (ΕΕ) 2018/1542.

| (2) | Σύμφωνα με το άρθρο 12 του κανονισμού (ΕΕ) 2018/1542, το Συμβούλιο επανεξέτασε τον κατάλογο των καταχωρισμένων προσώπων και οντοτήτων που παρατίθεται στο παράρτημα I του εν λόγω κανονισμού. Μία καταχώριση του καταλόγου φυσικών και νομικών προσώπων, οντοτήτων και φορέων που αναφέρεται στο άρθρο 2, όπως παρατίθεται στο παράρτημα I του εν λόγω κανονισμού, θα πρέπει να επικαιροποιηθεί. |
| --- | --- |

(2)

Σύμφωνα με το άρθρο 12 του κανονισμού (ΕΕ) 2018/1542, το Συμβούλιο επανεξέτασε τον κατάλογο των καταχωρισμένων προσώπων και οντοτήτων που παρατίθεται στο παράρτημα I του εν λόγω κανονισμού. Μία καταχώριση του καταλόγου φυσικών και νομικών προσώπων, οντοτήτων και φορέων που αναφέρεται στο άρθρο 2, όπως παρατίθεται στο παράρτημα I του εν λόγω κανονισμού, θα πρέπει να επικαιροποιηθεί.

| (3) | Το παράρτημα I του κανονισμού (ΕΕ) 2018/1542 θα πρέπει, συνεπώς, να τροποποιηθεί αναλόγως, |
| --- | --- |

(3)

Το παράρτημα I του κανονισμού (ΕΕ) 2018/1542 θα πρέπει, συνεπώς, να τροποποιηθεί αναλόγως,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα I του κανονισμού (ΕΕ) 2018/1542 τροποποιείται σύμφωνα με το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Λουξεμβούργο, 12 Οκτωβρίου 2020.

Για το Συμβούλιο

Ο Πρόεδρος

J. BORRELL FONTELLES

---

(1)  
  ΕΕ L 259 της 16.10.2018, σ. 12.

1

---

ΠΑΡΑΡΤΗΜΑ

Η καταχώριση αριθ. 5 του καταλόγου φυσικών και νομικών προσώπων, οντοτήτων και φορέων που αναφέρεται στο άρθρο 2 υπό την υποεπικεφαλίδα «Α. Φυσικά πρόσωπα», όπως περιλαμβάνεται στο παράρτημα I του κανονισμού (ΕΕ) 2018/1542, αντικαθίσταται από την ακόλουθη καταχώριση:

| Ονοματεπώνυμο | Στοιχεία ταυτότητας | Αιτία καταχώρισης | Ημερομηνία εγγραφής |
| --- | --- | --- | --- |
| «5. Said SAID | άλλως: Saeed, Sa’id Sa’id,



  Τίτλος: Διδάκτωρ, μέλος του Ινστιτούτου 3000 (άλλως Ινστιτούτο 6000) του SSRC·
  Φύλο: άρρεν·
  Ημερομηνία γέννησης: 11 Δεκεμβρίου 1955 | Ο Said Said είναι σημαίνον πρόσωπο του Ινστιτούτου 3000, άλλως Ινστιτούτου 6000, του τμήματος του Κέντρου Επιστημονικών Μελετών και Ερευνών (Scientific Studies and Research Centre-SSRC) που είναι υπεύθυνο για την ανάπτυξη και παραγωγή χημικών όπλων της Συρίας. | 21.1.2019». |

Ονοματεπώνυμο

Στοιχεία ταυτότητας

Αιτία καταχώρισης

Ημερομηνία εγγραφής

«5. Said SAID

άλλως: Saeed, Sa’id Sa’id,
  Image 1

Τίτλος: Διδάκτωρ, μέλος του Ινστιτούτου 3000 (άλλως Ινστιτούτο 6000) του SSRC·

Φύλο: άρρεν·

Ημερομηνία γέννησης: 11 Δεκεμβρίου 1955

Ο Said Said είναι σημαίνον πρόσωπο του Ινστιτούτου 3000, άλλως Ινστιτούτου 6000, του τμήματος του Κέντρου Επιστημονικών Μελετών και Ερευνών (Scientific Studies and Research Centre-SSRC) που είναι υπεύθυνο για την ανάπτυξη και παραγωγή χημικών όπλων της Συρίας.

21.1.2019».

---

ΑΠΟΦΑΣΕΙΣ

| 13.10.2020 | EL | Επίσημη Εφημερίδα της Ευρωπαϊκής Ένωσης | L 335/3 |
| --- | --- | --- | --- |

13.10.2020

EL

Επίσημη Εφημερίδα της Ευρωπαϊκής Ένωσης

L 335/3

---

ΑΠΟΦΑΣΗ (ΚΕΠΠΑ) 2020/1464 ΤΟΥ ΣΥΜΒΟΥΛΙΟΥ

της 12ης Οκτωβρίου 2020

σχετικά με την προαγωγή ουσιαστικών ελέγχων των εξαγωγών όπλων

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 28 παράγραφος 1 και το άρθρο 31 παράγραφος 1,

Έχοντας υπόψη την πρόταση του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας,

Εκτιμώντας τα ακόλουθα:

| (1) | Η Ευρωπαϊκή Στρατηγική Ασφαλείας που ενέκρινε το Ευρωπαϊκό Συμβούλιο στις 12 Δεκεμβρίου 2003 σκιαγραφεί πέντε βασικές προκλήσεις με τις οποίες πρέπει να ασχοληθεί η Ένωση: τρομοκρατία, διάδοση όπλων μαζικής καταστροφής, περιφερειακές συγκρούσεις, αποσάθρωση του κράτους και οργανωμένο έγκλημα. Οι συνέπειες της ανεξέλεγκτης κυκλοφορίας συμβατικών όπλων διαδραματίζουν βασικό ρόλο σε τέσσερις από τις πέντε αυτές προκλήσεις. Η στρατηγική τονίζει τη σημασία που έχει ο έλεγχος των εξαγωγών για την ανάσχεση της διάδοσης των όπλων. Η παγκόσμια στρατηγική για την εξωτερική πολιτική και την πολιτική ασφαλείας της Ένωσης με τίτλο «Κοινό όραμα, κοινές δράσεις: μια ισχυρότερη Ευρώπη», την οποία παρουσίασε ο ύπατος εκπρόσωπος στις 28 Ιουνίου 2016, επιβεβαιώνει τη στήριξη της Ένωσης στην καθολική ισχύ, την πλήρη εφαρμογή και την επιβολή συνθηκών και καθεστώτων για τον πολυμερή αφοπλισμό, τη μη διάδοση και τον έλεγχο των όπλων. |
| --- | --- |

(1)

Η Ευρωπαϊκή Στρατηγική Ασφαλείας που ενέκρινε το Ευρωπαϊκό Συμβούλιο στις 12 Δεκεμβρίου 2003 σκιαγραφεί πέντε βασικές προκλήσεις με τις οποίες πρέπει να ασχοληθεί η Ένωση: τρομοκρατία, διάδοση όπλων μαζικής καταστροφής, περιφερειακές συγκρούσεις, αποσάθρωση του κράτους και οργανωμένο έγκλημα. Οι συνέπειες της ανεξέλεγκτης κυκλοφορίας συμβατικών όπλων διαδραματίζουν βασικό ρόλο σε τέσσερις από τις πέντε αυτές προκλήσεις. Η στρατηγική τονίζει τη σημασία που έχει ο έλεγχος των εξαγωγών για την ανάσχεση της διάδοσης των όπλων. Η παγκόσμια στρατηγική για την εξωτερική πολιτική και την πολιτική ασφαλείας της Ένωσης με τίτλο «Κοινό όραμα, κοινές δράσεις: μια ισχυρότερη Ευρώπη», την οποία παρουσίασε ο ύπατος εκπρόσωπος στις 28 Ιουνίου 2016, επιβεβαιώνει τη στήριξη της Ένωσης στην καθολική ισχύ, την πλήρη εφαρμογή και την επιβολή συνθηκών και καθεστώτων για τον πολυμερή αφοπλισμό, τη μη διάδοση και τον έλεγχο των όπλων.

| (2) | Στις 5 Ιουνίου 1998, η Ένωση εξέδωσε πολιτικά δεσμευτικό κώδικα συμπεριφοράς για τις εξαγωγές όπλων, με τον οποίο έθεσε κοινά κριτήρια για τη ρύθμιση του νόμιμου εμπορίου συμβατικών όπλων. |
| --- | --- |

(2)

Στις 5 Ιουνίου 1998, η Ένωση εξέδωσε πολιτικά δεσμευτικό κώδικα συμπεριφοράς για τις εξαγωγές όπλων, με τον οποίο έθεσε κοινά κριτήρια για τη ρύθμιση του νόμιμου εμπορίου συμβατικών όπλων.

| (3) | Στις 19 Νοεμβρίου 2018 το Συμβούλιο ενέκρινε τη στρατηγική της ΕΕ κατά των παράνομων πυροβόλων όπλων, φορητών όπλων και ελαφρού οπλισμού και των πυρομαχικών τους με τίτλο «Ασφαλίζοντας τα όπλα, προστατεύοντας τους πολίτες». Η πλήρης και αποτελεσματική εφαρμογή του προγράμματος δράσης του Οργανισμού Ηνωμένων Εθνών (ΟΗΕ) του 2001 για την πρόληψη, την καταπολέμηση και την εξάλειψη του λαθρεμπορίου φορητών όπλων και ελαφρού οπλισμού σε όλες του τις μορφές αποτελεί τον κύριο στόχο της εν λόγω στρατηγικής. Η στρατηγική αναφέρει ότι η Ένωση θα συνεχίσει να προωθεί τον υπεύθυνο και αποτελεσματικό έλεγχο των εξαγωγών όπλων και να στηρίζει την καθολική ισχύ και την εφαρμογή της Συνθήκης Εμπορίας Όπλων. Επίσης η στρατηγική επισημαίνει ότι η Ένωση θα συνεχίσει να στηρίζει την Αφρικανική Ένωση και τις οικείες περιφερειακές οικονομικές κοινότητες στις προσπάθειές τους για την καταπολέμηση του λαθρεμπορίου φορητών όπλων και ελαφρού οπλισμού και των πυρομαχικών τους. |
| --- | --- |

(3)

Στις 19 Νοεμβρίου 2018 το Συμβούλιο ενέκρινε τη στρατηγική της ΕΕ κατά των παράνομων πυροβόλων όπλων, φορητών όπλων και ελαφρού οπλισμού και των πυρομαχικών τους με τίτλο «Ασφαλίζοντας τα όπλα, προστατεύοντας τους πολίτες». Η πλήρης και αποτελεσματική εφαρμογή του προγράμματος δράσης του Οργανισμού Ηνωμένων Εθνών (ΟΗΕ) του 2001 για την πρόληψη, την καταπολέμηση και την εξάλειψη του λαθρεμπορίου φορητών όπλων και ελαφρού οπλισμού σε όλες του τις μορφές αποτελεί τον κύριο στόχο της εν λόγω στρατηγικής. Η στρατηγική αναφέρει ότι η Ένωση θα συνεχίσει να προωθεί τον υπεύθυνο και αποτελεσματικό έλεγχο των εξαγωγών όπλων και να στηρίζει την καθολική ισχύ και την εφαρμογή της Συνθήκης Εμπορίας Όπλων. Επίσης η στρατηγική επισημαίνει ότι η Ένωση θα συνεχίσει να στηρίζει την Αφρικανική Ένωση και τις οικείες περιφερειακές οικονομικές κοινότητες στις προσπάθειές τους για την καταπολέμηση του λαθρεμπορίου φορητών όπλων και ελαφρού οπλισμού και των πυρομαχικών τους.

| (4) | Ο κώδικας συμπεριφοράς για τις εξαγωγές όπλων αντικαταστάθηκε στις 8 Δεκεμβρίου 2008 από την κοινή θέση 2008/944/ΚΕΠΠΑ του Συμβουλίου (1), η οποία καθορίζει οκτώ κριτήρια βάσει των οποίων πρέπει να αξιολογούνται οι αιτήσεις εξαγωγής συμβατικών όπλων. Περιλαμβάνει επίσης μηχανισμό κοινοποίησης και διαβούλευσης για τις περιπτώσεις άρνησης της εξαγωγής όπλων και μέτρα διαφάνειας, όπως η δημοσίευση ετήσιας έκθεσης της ΕΕ για τις εξαγωγές όπλων. Με την κοινή θέση 2008/944/ΚΕΠΠΑ έχουν ευθυγραμμιστεί διάφορες τρίτες χώρες. Επανεξέταση της εν λόγω κοινής θέσης, κατά το 2019, οδήγησε στην έκδοση της απόφασης (ΚΕΠΠΑ) 2019/1560 του Συμβουλίου (2). |
| --- | --- |

(4)

Ο κώδικας συμπεριφοράς για τις εξαγωγές όπλων αντικαταστάθηκε στις 8 Δεκεμβρίου 2008 από την κοινή θέση 2008/944/ΚΕΠΠΑ του Συμβουλίου (1), η οποία καθορίζει οκτώ κριτήρια βάσει των οποίων πρέπει να αξιολογούνται οι αιτήσεις εξαγωγής συμβατικών όπλων. Περιλαμβάνει επίσης μηχανισμό κοινοποίησης και διαβούλευσης για τις περιπτώσεις άρνησης της εξαγωγής όπλων και μέτρα διαφάνειας, όπως η δημοσίευση ετήσιας έκθεσης της ΕΕ για τις εξαγωγές όπλων. Με την κοινή θέση 2008/944/ΚΕΠΠΑ έχουν ευθυγραμμιστεί διάφορες τρίτες χώρες. Επανεξέταση της εν λόγω κοινής θέσης, κατά το 2019, οδήγησε στην έκδοση της απόφασης (ΚΕΠΠΑ) 2019/1560 του Συμβουλίου (2).

| (5) | Σύμφωνα με το άρθρο 11 της κοινής θέσης 2008/944/ΚΕΠΠΑ, τα κράτη μέλη πρέπει να καταβάλλουν κάθε δυνατή προσπάθεια ώστε να παροτρύνουν άλλα κράτη που εξάγουν στρατιωτική τεχνολογία ή εξοπλισμό να εφαρμόζουν τα κριτήρια που καθορίζονται στην εν λόγω κοινή θέση. |
| --- | --- |

(5)

Σύμφωνα με το άρθρο 11 της κοινής θέσης 2008/944/ΚΕΠΠΑ, τα κράτη μέλη πρέπει να καταβάλλουν κάθε δυνατή προσπάθεια ώστε να παροτρύνουν άλλα κράτη που εξάγουν στρατιωτική τεχνολογία ή εξοπλισμό να εφαρμόζουν τα κριτήρια που καθορίζονται στην εν λόγω κοινή θέση.

| (6) | Η Συνθήκη Εμπορίας Όπλων (ΣΕΟ) εγκρίθηκε από τη Γενική Συνέλευση του ΟΗΕ τον Απρίλιο του 2013 και τέθηκε σε ισχύ στις 24 Δεκεμβρίου 2014. Στόχος της ΣΕΟ είναι να ενισχύσει τη διαφάνεια και την υπευθυνότητα στο εμπόριο όπλων. Όπως και η κοινή θέση 2008/944/ΚΕΠΠΑ, η ΣΕΟ θεσπίζει σειρά κριτηρίων για την εκτίμηση των κινδύνων βάσει των οποίων πρέπει να αξιολογούνται οι εξαγωγές όπλων. Η Ένωση στηρίζει την ουσιαστική εφαρμογή και την καθολική ισχύ της ΣΕΟ μέσω των ειδικών προγραμμάτων της που εγκρίθηκαν με τις αποφάσεις 2013/768/ΚΕΠΠΑ (3) και (ΚΕΠΠΑ) 2017/915 του Συμβουλίου (4). Τα εν λόγω προγράμματα βοηθούν διάφορες τρίτες χώρες, κατόπιν αιτήματός τους, να ενισχύσουν τα συστήματά τους για τον έλεγχο της μεταφοράς όπλων σύμφωνα με τις απαιτήσεις της ΣΕΟ. |
| --- | --- |

(6)

Η Συνθήκη Εμπορίας Όπλων (ΣΕΟ) εγκρίθηκε από τη Γενική Συνέλευση του ΟΗΕ τον Απρίλιο του 2013 και τέθηκε σε ισχύ στις 24 Δεκεμβρίου 2014. Στόχος της ΣΕΟ είναι να ενισχύσει τη διαφάνεια και την υπευθυνότητα στο εμπόριο όπλων. Όπως και η κοινή θέση 2008/944/ΚΕΠΠΑ, η ΣΕΟ θεσπίζει σειρά κριτηρίων για την εκτίμηση των κινδύνων βάσει των οποίων πρέπει να αξιολογούνται οι εξαγωγές όπλων. Η Ένωση στηρίζει την ουσιαστική εφαρμογή και την καθολική ισχύ της ΣΕΟ μέσω των ειδικών προγραμμάτων της που εγκρίθηκαν με τις αποφάσεις 2013/768/ΚΕΠΠΑ (3) και (ΚΕΠΠΑ) 2017/915 του Συμβουλίου (4). Τα εν λόγω προγράμματα βοηθούν διάφορες τρίτες χώρες, κατόπιν αιτήματός τους, να ενισχύσουν τα συστήματά τους για τον έλεγχο της μεταφοράς όπλων σύμφωνα με τις απαιτήσεις της ΣΕΟ.

| (7) | Κατά συνέπεια, είναι σημαντικό να εξασφαλίζεται η συμπληρωματικότητα μεταξύ των δραστηριοτήτων ευαισθητοποίησης και βοήθειας που προβλέπει η παρούσα απόφαση και όσων προβλέπει η απόφαση (ΚΕΠΠΑ) 2017/915. Για τον σκοπό αυτό, πρέπει να πραγματοποιούνται τακτικές ανταλλαγές πληροφοριών μεταξύ των φορέων εκτέλεσης των ενωσιακών δραστηριοτήτων ευαισθητοποίησης στον τομέα του ελέγχου των εξαγωγών όπλων, καθώς και με την Ευρωπαϊκή Υπηρεσία Εξωτερικής Δράσης. Αυτός ο συντονιστικός μηχανισμός ενθαρρύνει τη συμμετοχή εμπειρογνωμόνων από άλλα κράτη μέλη, κατά περίπτωση. |
| --- | --- |

(7)

Κατά συνέπεια, είναι σημαντικό να εξασφαλίζεται η συμπληρωματικότητα μεταξύ των δραστηριοτήτων ευαισθητοποίησης και βοήθειας που προβλέπει η παρούσα απόφαση και όσων προβλέπει η απόφαση (ΚΕΠΠΑ) 2017/915. Για τον σκοπό αυτό, πρέπει να πραγματοποιούνται τακτικές ανταλλαγές πληροφοριών μεταξύ των φορέων εκτέλεσης των ενωσιακών δραστηριοτήτων ευαισθητοποίησης στον τομέα του ελέγχου των εξαγωγών όπλων, καθώς και με την Ευρωπαϊκή Υπηρεσία Εξωτερικής Δράσης. Αυτός ο συντονιστικός μηχανισμός ενθαρρύνει τη συμμετοχή εμπειρογνωμόνων από άλλα κράτη μέλη, κατά περίπτωση.

| (8) | Οι δραστηριότητες της Ένωσης για την προαγωγή ουσιαστικών και διαφανών ελέγχων των εξαγωγών όπλων έχουν αναπτυχθεί από το 2008 δυνάμει της κοινής δράσης 2008/230/ΚΕΠΠΑ (5) του Συμβουλίου και των αποφάσεων 2009/1012/ΚΕΠΠΑ (6), 2012/711/ΚΕΠΠΑ (7), (ΚΕΠΠΑ) 2015/2309 (8) και (ΚΕΠΠΑ) 2018/101 του Συμβουλίου (9). Οι δραστηριότητες που έχουν υλοποιηθεί έχουν ιδίως υποστηρίξει την ενίσχυση της περιφερειακής συνεργασίας, της διαφάνειας και της υπευθυνότητας σύμφωνα με τις αρχές της κοινής θέσης 2008/944/ΚΕΠΠΑ και τα κριτήρια εκτίμησης κινδύνων που καθορίζονται σε αυτήν. Οι δραστηριότητες αυτές απευθύνονται κατά παράδοση σε τρίτες χώρες του ανατολικού και νότιου περίγυρου της Ένωσης. |
| --- | --- |

(8)

Οι δραστηριότητες της Ένωσης για την προαγωγή ουσιαστικών και διαφανών ελέγχων των εξαγωγών όπλων έχουν αναπτυχθεί από το 2008 δυνάμει της κοινής δράσης 2008/230/ΚΕΠΠΑ (5) του Συμβουλίου και των αποφάσεων 2009/1012/ΚΕΠΠΑ (6), 2012/711/ΚΕΠΠΑ (7), (ΚΕΠΠΑ) 2015/2309 (8) και (ΚΕΠΠΑ) 2018/101 του Συμβουλίου (9). Οι δραστηριότητες που έχουν υλοποιηθεί έχουν ιδίως υποστηρίξει την ενίσχυση της περιφερειακής συνεργασίας, της διαφάνειας και της υπευθυνότητας σύμφωνα με τις αρχές της κοινής θέσης 2008/944/ΚΕΠΠΑ και τα κριτήρια εκτίμησης κινδύνων που καθορίζονται σε αυτήν. Οι δραστηριότητες αυτές απευθύνονται κατά παράδοση σε τρίτες χώρες του ανατολικού και νότιου περίγυρου της Ένωσης.

| (9) | Τα τελευταία χρόνια η Ένωση έχει παράσχει επίσης βοήθεια για τη βελτίωση των ελέγχων των εξαγωγών ειδών διπλής χρήσης σε τρίτες χώρες και θα πρέπει να διασφαλίζεται ο αποτελεσματικός συντονισμός με τις δραστηριότητες που αφορούν τους ελέγχους των εξαγωγών ειδών διπλής χρήσης. |
| --- | --- |

(9)

Τα τελευταία χρόνια η Ένωση έχει παράσχει επίσης βοήθεια για τη βελτίωση των ελέγχων των εξαγωγών ειδών διπλής χρήσης σε τρίτες χώρες και θα πρέπει να διασφαλίζεται ο αποτελεσματικός συντονισμός με τις δραστηριότητες που αφορούν τους ελέγχους των εξαγωγών ειδών διπλής χρήσης.

| (10) | Το Συμβούλιο έχει αναθέσει στο Γερμανικό Ομοσπονδιακό Γραφείο Οικονομικών και Ελέγχου των Εξαγωγών («Bundesamt für Wirtschaft und Ausfuhrkontrolle – BAFA») την τεχνική εκτέλεση των αποφάσεων 2009/1012/ΚΕΠΠΑ, 2012/711/ΚΕΠΠΑ, (ΚΕΠΠΑ) 2015/2309 και (ΚΕΠΠΑ) 2018/101. Το BAFA είναι επίσης φορέας εκτέλεσης έργων που στηρίζουν την ουσιαστική εφαρμογή της ΣΕΟ δυνάμει της απόφασης 2013/768/ΚΕΠΠΑ και της απόφασης (ΚΕΠΠΑ) 2017/915. Από το 2005 το BAFA έχει ασχοληθεί με την υλοποίηση μιας σειράς ενωσιακών έργων συνεργασίας στον τομέα των ελέγχων των εξαγωγών ειδών διπλής χρήσης. Το BAFA είναι η αρμόδια αρχή ελέγχου των εξαγωγών της Γερμανίας και έχει αναπτύξει εκτεταμένη γνώση και εμπειρογνωμοσύνη όσον αφορά τις δραστηριότητες ευαισθητοποίησης, μοιράζεται δε τις βασικές ικανότητές του με άλλα κράτη. |
| --- | --- |

(10)

Το Συμβούλιο έχει αναθέσει στο Γερμανικό Ομοσπονδιακό Γραφείο Οικονομικών και Ελέγχου των Εξαγωγών («Bundesamt für Wirtschaft und Ausfuhrkontrolle – BAFA») την τεχνική εκτέλεση των αποφάσεων 2009/1012/ΚΕΠΠΑ, 2012/711/ΚΕΠΠΑ, (ΚΕΠΠΑ) 2015/2309 και (ΚΕΠΠΑ) 2018/101. Το BAFA είναι επίσης φορέας εκτέλεσης έργων που στηρίζουν την ουσιαστική εφαρμογή της ΣΕΟ δυνάμει της απόφασης 2013/768/ΚΕΠΠΑ και της απόφασης (ΚΕΠΠΑ) 2017/915. Από το 2005 το BAFA έχει ασχοληθεί με την υλοποίηση μιας σειράς ενωσιακών έργων συνεργασίας στον τομέα των ελέγχων των εξαγωγών ειδών διπλής χρήσης. Το BAFA είναι η αρμόδια αρχή ελέγχου των εξαγωγών της Γερμανίας και έχει αναπτύξει εκτεταμένη γνώση και εμπειρογνωμοσύνη όσον αφορά τις δραστηριότητες ευαισθητοποίησης, μοιράζεται δε τις βασικές ικανότητές του με άλλα κράτη.

| (11) | Στις 28 Μαΐου 2018, ο γενικός γραμματέας του ΟΗΕ παρουσίασε το πρόγραμμά του για τον αφοπλισμό, με τίτλο «Διασφάλιση του κοινού μας μέλλοντος». Η διαφάνεια στις στρατιωτικές δραστηριότητες, όπως η υποβολή εκθέσεων σχετικά με τις εισαγωγές και εξαγωγές όπλων, προάγει τη δημοκρατική λογοδοσία και την υπεύθυνη διακυβέρνηση. Οι δραστηριότητες που υποστηρίζονται μέσω της παρούσας απόφασης του συμβάλλουν στην επίτευξη των στόχων του προαναφερόμενου προγράμματος, καθώς και στον στόχο βιώσιμης ανάπτυξης 16 του Θεματολογίου 2030 του ΟΗΕ για τη βιώσιμη ανάπτυξη, |
| --- | --- |

(11)

Στις 28 Μαΐου 2018, ο γενικός γραμματέας του ΟΗΕ παρουσίασε το πρόγραμμά του για τον αφοπλισμό, με τίτλο «Διασφάλιση του κοινού μας μέλλοντος». Η διαφάνεια στις στρατιωτικές δραστηριότητες, όπως η υποβολή εκθέσεων σχετικά με τις εισαγωγές και εξαγωγές όπλων, προάγει τη δημοκρατική λογοδοσία και την υπεύθυνη διακυβέρνηση. Οι δραστηριότητες που υποστηρίζονται μέσω της παρούσας απόφασης του συμβάλλουν στην επίτευξη των στόχων του προαναφερόμενου προγράμματος, καθώς και στον στόχο βιώσιμης ανάπτυξης 16 του Θεματολογίου 2030 του ΟΗΕ για τη βιώσιμη ανάπτυξη,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1.   Για την προαγωγή της ειρήνης και της ασφάλειας και σύμφωνα με την ευρωπαϊκή στρατηγική ασφάλειας και την παγκόσμια στρατηγική για την εξωτερική πολιτική και την πολιτική ασφαλείας της Ένωσης, η Ένωση επιδιώκει τους ακόλουθους στόχους:

| α) | προαγωγή ουσιαστικών ελέγχων των εξαγωγών όπλων από τρίτες χώρες σύμφωνα με τις αρχές που καθορίζονται στην κοινή θέση 2008/944/ΚΕΠΠΑ και στη ΣΕΟ και επιδίωξη, κατά περίπτωση, συμπληρωματικότητας και συνεργειών με ενωσιακά έργα βοήθειας στον τομέα των ελέγχων των εξαγωγών ειδών διπλής χρήσης, και |
| --- | --- |

α)

προαγωγή ουσιαστικών ελέγχων των εξαγωγών όπλων από τρίτες χώρες σύμφωνα με τις αρχές που καθορίζονται στην κοινή θέση 2008/944/ΚΕΠΠΑ και στη ΣΕΟ και επιδίωξη, κατά περίπτωση, συμπληρωματικότητας και συνεργειών με ενωσιακά έργα βοήθειας στον τομέα των ελέγχων των εξαγωγών ειδών διπλής χρήσης, και

| β) | υποστήριξη προσπαθειών τρίτων χωρών σε εθνικό και περιφερειακό επίπεδο για μεγαλύτερη διαφάνεια και υπευθυνότητα στο εμπόριο συμβατικών όπλων, καθώς και για μετριασμό του κινδύνου εκτροπής όπλων σε μη εξουσιοδοτημένους χρήστες. |
| --- | --- |

β)

υποστήριξη προσπαθειών τρίτων χωρών σε εθνικό και περιφερειακό επίπεδο για μεγαλύτερη διαφάνεια και υπευθυνότητα στο εμπόριο συμβατικών όπλων, καθώς και για μετριασμό του κινδύνου εκτροπής όπλων σε μη εξουσιοδοτημένους χρήστες.

2.   Η Ένωση επιδιώκει τους στόχους της παραγράφου 1 μέσω έργου που περιλαμβάνει τις ακόλουθες δραστηριότητες:

| α) | περαιτέρω προαγωγή, σε τρίτες χώρες, των κριτηρίων και των αρχών που καθορίζονται στην κοινή θέση 2008/944/ΚΕΠΠΑ και στη ΣΕΟ, με βάση τα επιτεύγματα από την εκτέλεση της κοινής δράσης 2008/230/ΚΕΠΠΑ και των αποφάσεων 2009/1012/ΚΕΠΠΑ, 2012/711/ΚΕΠΠΑ, (ΚΕΠΠΑ) 2015/2309 και (ΚΕΠΠΑ) 2018/101, |
| --- | --- |

α)

περαιτέρω προαγωγή, σε τρίτες χώρες, των κριτηρίων και των αρχών που καθορίζονται στην κοινή θέση 2008/944/ΚΕΠΠΑ και στη ΣΕΟ, με βάση τα επιτεύγματα από την εκτέλεση της κοινής δράσης 2008/230/ΚΕΠΠΑ και των αποφάσεων 2009/1012/ΚΕΠΠΑ, 2012/711/ΚΕΠΠΑ, (ΚΕΠΠΑ) 2015/2309 και (ΚΕΠΠΑ) 2018/101,

| β) | παροχή βοήθειας σε τρίτες χώρες για την κατάρτιση, ενημέρωση και εφαρμογή, κατά περίπτωση, σχετικών νομοθετικών και διοικητικών μέτρων που στοχεύουν στη δημιουργία αποτελεσματικού συστήματος ελέγχου των εξαγωγών συμβατικών όπλων, |
| --- | --- |

β)

παροχή βοήθειας σε τρίτες χώρες για την κατάρτιση, ενημέρωση και εφαρμογή, κατά περίπτωση, σχετικών νομοθετικών και διοικητικών μέτρων που στοχεύουν στη δημιουργία αποτελεσματικού συστήματος ελέγχου των εξαγωγών συμβατικών όπλων,

| γ) | παροχή βοήθειας σε δικαιούχους χώρες για την εκπαίδευση των υπαλλήλων που είναι αρμόδιοι για τη χορήγηση αδειών και την επιβολή, προκειμένου να εξασφαλίζεται η κατάλληλη εφαρμογή και επιβολή των ελέγχων των εξαγωγών όπλων, |
| --- | --- |

γ)

παροχή βοήθειας σε δικαιούχους χώρες για την εκπαίδευση των υπαλλήλων που είναι αρμόδιοι για τη χορήγηση αδειών και την επιβολή, προκειμένου να εξασφαλίζεται η κατάλληλη εφαρμογή και επιβολή των ελέγχων των εξαγωγών όπλων,

| δ) | παροχή βοήθειας σε δικαιούχους χώρες για την ευαισθητοποίηση της εθνικής βιομηχανίας όπλων των χωρών αυτών, ώστε να εξασφαλίζεται η συμμόρφωση με τους κανονισμούς για τον έλεγχο των εξαγωγών, |
| --- | --- |

δ)

παροχή βοήθειας σε δικαιούχους χώρες για την ευαισθητοποίηση της εθνικής βιομηχανίας όπλων των χωρών αυτών, ώστε να εξασφαλίζεται η συμμόρφωση με τους κανονισμούς για τον έλεγχο των εξαγωγών,

| ε) | προαγωγή της διαφάνειας και της υπευθυνότητας στο διεθνές εμπόριο όπλων, μεταξύ άλλων με την υποστήριξη εθνικών και περιφερειακών μέτρων προαγωγής της διαφάνειας και του προσήκοντος ελέγχου όσον αφορά την εξαγωγή συμβατικών όπλων, |
| --- | --- |

ε)

προαγωγή της διαφάνειας και της υπευθυνότητας στο διεθνές εμπόριο όπλων, μεταξύ άλλων με την υποστήριξη εθνικών και περιφερειακών μέτρων προαγωγής της διαφάνειας και του προσήκοντος ελέγχου όσον αφορά την εξαγωγή συμβατικών όπλων,

| στ) | παρότρυνση των δικαιούχων χωρών που δεν έχουν κάνει βήματα προς την προσχώρηση στη ΣΕΟ να προσχωρήσουν στη ΣΕΟ, και παρότρυνση όσων έχουν ήδη υπογράψει τη ΣΕΟ να την κυρώσουν, και |
| --- | --- |

στ)

παρότρυνση των δικαιούχων χωρών που δεν έχουν κάνει βήματα προς την προσχώρηση στη ΣΕΟ να προσχωρήσουν στη ΣΕΟ, και παρότρυνση όσων έχουν ήδη υπογράψει τη ΣΕΟ να την κυρώσουν, και

| ζ) | προώθηση της περαιτέρω εξέτασης του κινδύνου εκτροπής όπλων και του μετριασμού του, από την οπτική τόσο των εισαγωγών όσο και των εξαγωγών. |
| --- | --- |

ζ)

προώθηση της περαιτέρω εξέτασης του κινδύνου εκτροπής όπλων και του μετριασμού του, από την οπτική τόσο των εισαγωγών όσο και των εξαγωγών.

Αναλυτική περιγραφή των δραστηριοτήτων του έργου που αναφέρονται στην παρούσα παράγραφο παρατίθεται στο παράρτημα της παρούσας απόφασης.

Άρθρο 2

1.   Αρμόδιος για την εκτέλεση της παρούσας απόφασης είναι ο ύπατος εκπρόσωπος της Ένωσης για θέματα εξωτερικής πολιτικής και πολιτικής ασφαλείας («ύπατος εκπρόσωπος»).

2.   Η εκτέλεση των δραστηριοτήτων του έργου που αναφέρονται στο άρθρο 1 παράγραφος 2 διεξάγεται από το Γερμανικό Ομοσπονδιακό Γραφείο Οικονομικών και Ελέγχου Εξαγωγών («Bundesamt für Wirtschaft und Ausfuhrkontrolle – BAFA»). Η επιλογή του BAFA δικαιολογείται από την αποδεδειγμένη πείρα, τις ικανότητες και την απαραίτητη εμπειρογνωμοσύνη του σε όλο το φάσμα των σχετικών δραστηριοτήτων της Ένωσης για τον έλεγχο των εξαγωγών όπλων.

3.   Το BAFA εκτελεί τα καθήκοντά του υπό την ευθύνη του ύπατου εκπροσώπου. Προς τούτο, ο ύπατος εκπρόσωπος συνομολογεί τους απαραίτητους διακανονισμούς με το BAFA.

Άρθρο 3

1.   Το ποσό δημοσιονομικής αναφοράς για την εκτέλεση των δραστηριοτήτων του έργου που αναφέρονται στο άρθρο 1 παράγραφος 2 ανέρχεται σε 1 377 542,73 EUR.

2.   Η διαχείριση των δαπανών που χρηματοδοτούνται από το ποσό δημοσιονομικής αναφοράς που ορίζεται στην παράγραφο 1 ασκείται σύμφωνα με τις διαδικασίες και τους κανόνες που ισχύουν για τον προϋπολογισμό τις Ένωσης.

3.   Η Επιτροπή επιβλέπει την ορθή διαχείριση του ποσού δημοσιονομικής αναφοράς που ορίζεται στην παράγραφο 1. Προς τούτο, συνάπτει χρηματοδοτική συμφωνία με το BAFA. Η χρηματοδοτική συμφωνία ορίζει ότι το BAFA εξασφαλίζει προβολή της συνεισφοράς της Ένωσης αντίστοιχη με το ύψος της.

4.   Η Επιτροπή επιδιώκει να συνάψει τη χρηματοδοτική συμφωνία της παραγράφου 3 το συντομότερο δυνατόν μετά την έναρξη ισχύος της παρούσας απόφασης. Ενημερώνει το Συμβούλιο για τυχόν δυσκολίες στη διαδικασία αυτή, καθώς και για την ημερομηνία σύναψης της χρηματοδοτικής συμφωνίας.

Άρθρο 4

Ο ύπατος εκπρόσωπος υποβάλλει στο Συμβούλιο έκθεση σχετικά με την εκτέλεση της παρούσας απόφασης με βάση τις τακτικές εκθέσεις του BAFA. Οι εν λόγω εκθέσεις αποτελούν τη βάση για την αξιολόγηση από το Συμβούλιο. Η Επιτροπή υποβάλλει έκθεση για τις δημοσιονομικές πτυχές της εκτέλεσης των δραστηριοτήτων του έργου που αναφέρονται στο άρθρο 1 παράγραφος 2.

Άρθρο 5

Η παρούσα απόφαση αρχίζει να ισχύει την ημερομηνία της έκδοσής της.

Λήγει 24 μήνες μετά την ημερομηνία σύναψης της χρηματοδοτικής συμφωνίας που αναφέρεται στο άρθρο 3 παράγραφος 3, ή 6 μήνες μετά την ημερομηνία έκδοσής της, εάν δεν συναφθεί χρηματοδοτική συμφωνία εντός του εν λόγω χρονικού διαστήματος.

Λουξεμβούργο, 12 Οκτωβρίου 2020.

Για το Συμβούλιο

Ο Πρόεδρος

J. BORRELL FONTELLES

---

(1)  Κοινή θέση 2008/944/ΚΕΠΠΑ του Συμβουλίου, της 8ης Δεκεμβρίου 2008, για τον καθορισμό κοινών κανόνων που διέπουν τον έλεγχο των εξαγωγών στρατιωτικής τεχνολογίας και εξοπλισμού (ΕΕ L 335 της 13.12.2008, σ. 99).

1

(2)  Απόφαση (ΚΕΠΠΑ) 2019/1560 του Συμβουλίου, της 16ης Σεπτεμβρίου 2019, για την τροποποίηση της κοινής θέσης 2008/944/ΚΕΠΠΑ για τον καθορισμό κοινών κανόνων που διέπουν τον έλεγχο των εξαγωγών στρατιωτικής τεχνολογίας και εξοπλισμού (ΕΕ L 239 της 17.9.2019, σ. 16).

2

(3)  Απόφαση 2013/768/ΚΕΠΠΑ του Συμβουλίου, της 16ης Δεκεμβρίου 2013, για τις δραστηριότητες της ΕΕ προς υποστήριξη της εφαρμογής της Συνθήκης για το Εμπόριο Όπλων, στο πλαίσιο της Ευρωπαϊκής Στρατηγικής για την Ασφάλεια (ΕΕ L 341 της 18.12.2013, σ. 56).

3

(4)  Απόφαση (ΚΕΠΠΑ) 2017/915 του Συμβουλίου, της 29ης Μαΐου 2017, για δραστηριότητες προβολής της Ένωσης προς υποστήριξη της εφαρμογής της Συνθήκης για το Εμπόριο Όπλων (ΕΕ L 139 της 30.5.2017, σ. 38).

4

(5)  Κοινή δράση 2008/230/ΚΕΠΠΑ του Συμβουλίου, της 17ης Μαρτίου 2008, προς υποστήριξη των δραστηριοτήτων της ΕΕ για την προώθηση σε τρίτες χώρες του ελέγχου των εξαγωγών όπλων και των αρχών και κριτηρίων του Κώδικα συμπεριφοράς της ΕΕ για τις εξαγωγές όπλων (ΕΕ L 75 της 18.3.2008, σ. 81).

5

(6)  Απόφαση 2009/1012/ΚΕΠΠΑ του Συμβουλίου, της 22ας Δεκεμβρίου 2009, για την υποστήριξη των δραστηριοτήτων της ΕΕ για την προώθηση σε τρίτες χώρες του ελέγχου των εξαγωγών όπλων και των αρχών και κριτηρίων της κοινής θέσης 2008/944/ΚΕΠΠΑ (ΕΕ L 348 της 29.12.2009, σ. 16).

6

(7)  Απόφαση 2012/711/ΚΕΠΠΑ του Συμβουλίου, της 19ης Νοεμβρίου 2012, σχετικά με την υποστήριξη των δραστηριοτήτων της Ένωσης για την προώθηση, σε τρίτες χώρες, του ελέγχου των εξαγωγών όπλων και των αρχών και κριτηρίων της κοινής θέσης 2008/944/ΚΕΠΠΑ (ΕΕ L 321 της 20.11.2012, σ. 62).

7

(8)  Απόφαση (ΚΕΠΠΑ) 2015/2309 του Συμβουλίου, της 10ης Δεκεμβρίου 2015, σχετικά με την προαγωγή ουσιαστικών ελέγχων των εξαγωγών όπλων (ΕΕ L 326 της 11.12.2015, σ. 56).

8

(9)  Απόφαση (ΚΕΠΠΑ) 2018/101 του Συμβουλίου, της 22ας Ιανουαρίου 2018, σχετικά με την προαγωγή ουσιαστικών ελέγχων των εξαγωγών όπλων (ΕΕ L 17 της 23.1.2018, σ. 40).

9

---

ΠΑΡΑΡΤΗΜΑ

ΕΡΓΟ ΓΙΑ ΤΗΝ ΠΡΟΑΓΩΓΗ ΟΥΣΙΑΣΤΙΚΩΝ ΕΛΕΓΧΩΝ ΤΩΝ ΕΞΑΓΩΓΩΝ ΟΠΛΩΝ

1.   Στόχοι

Σκοπός της παρούσας απόφασης είναι η προώθηση της λογοδοσίας και της ευθύνης όσον αφορά το νόμιμο εμπόριο όπλων σύμφωνα με την κοινή θέση 2008/944/ΚΕΠΠΑ, συμβάλλοντας έτσι στην ειρήνη, την ασφάλεια και τη σταθερότητα στις γειτονικές χώρες της Ένωσης. Οι στόχοι της παρούσας απόφασης είναι η προαγωγή βελτιωμένων ελέγχων της μεταφοράς όπλων από τρίτες χώρες και η υποστήριξη των προσπαθειών τρίτων χωρών, σε εθνικό και περιφερειακό επίπεδο, για μεγαλύτερη διαφάνεια και υπευθυνότητα στο διεθνές εμπόριο συμβατικών όπλων και για μετριασμό του κινδύνου εκτροπής όπλων σε μη εξουσιοδοτημένους χρήστες. Οι στόχοι αυτοί θα πρέπει να επιτευχθούν με την προώθηση των αρχών και των κριτηρίων που καθορίζονται στην κοινή θέση 2008/944/ΚΕΠΠΑ και στη ΣΕΟ. Οι εκροές θα πρέπει να έχουν ως σκοπό την αύξηση της αποτελεσματικότητας των εθνικών συστημάτων εξαγωγής όπλων στις στοχευόμενες χώρες: ο φορέας εκτέλεσης θα υποβάλει έκθεση σχετικά με τις νομικές, θεσμικές και άλλες σχετικές αλλαγές και την ευθυγράμμισή τους με την κοινή θέση 2008/944/ΚΕΠΠΑ και, κατά περίπτωση, με τη ΣΕΟ. Οι εν λόγω εκροές θα πρέπει να επιδιώκονται σε συνδυασμό με την αναζήτηση συμπληρωματικότητας και συνεργειών με τα υπό υλοποίηση ενωσιακά έργα βοήθειας προς υποστήριξη της ΣΕΟ καθώς και στον τομέα των ελέγχων των εξαγωγών ειδών διπλής χρήσης. Το εύρος των καλυπτόμενων δικαιούχων βάσει της παρούσας απόφασης δεν αλληλεπικαλύπτεται με τους δικαιούχους που καλύπτονται από την απόφαση (ΚΕΠΠΑ) 2017/915.

Για την επίτευξη των προαναφερόμενων στόχων, η Ένωση θα πρέπει να εξακολουθήσει να προάγει τα πρότυπα της κοινής θέσης 2008/944/ΚΕΠΠΑ, αξιοποιώντας τα επιτεύγματα από την εκτέλεση της κοινής δράσης 2008/230/ΚΕΠΠΑ και των αποφάσεων 2009/1012/ΚΕΠΠΑ, 2012/711/ΚΕΠΠΑ, (ΚΕΠΠΑ) 2015/2309 και (ΚΕΠΠΑ) 2018/101. Προς τούτο, θα πρέπει να δοθεί βοήθεια στις δικαιούχους τρίτες χώρες για την κατάρτιση, την ενημέρωση και την εφαρμογή, κατά την περίπτωση, σχετικών νομοθετικών, διοικητικών και θεσμικών μέτρων που στηρίζουν ένα αποτελεσματικό σύστημα ελέγχου της μεταφοράς συμβατικών όπλων.

Θα πρέπει να προσφερθεί επίσης υποστήριξη τόσο για την εκπαίδευση υπαλλήλων που είναι αρμόδιοι για τη χορήγηση αδειών και την επιβολή των ελέγχων μεταφοράς όπλων, όσο και για εθνικά και περιφερειακά μέτρα που προάγουν τη διαφάνεια και τον κατάλληλο έλεγχο των εξαγωγών συμβατικών όπλων. Επιπλέον, θα πρέπει να προωθηθούν οι επαφές με τον ιδιωτικό τομέα (συμπεριλαμβανομένης της βιομηχανίας, των ερευνητικών ιδρυμάτων και της ακαδημαϊκής κοινότητας), προκειμένου να διασφαλιστεί η συμμόρφωση με τη νομοθεσία και τους κανονισμούς για τον έλεγχο της μεταφοράς όπλων, με ιδιαίτερη έμφαση στα εσωτερικά προγράμματα συμμόρφωσης (ICP).

2.   Επιλογή του φορέα εκτέλεσης

Η εκτέλεση της παρούσας απόφασης ανατίθεται στο BAFA. Το BAFA θα συμπράττει, όπου αρμόζει, με οργανισμούς ελέγχου των εξαγωγών των κρατών μελών, σχετικούς περιφερειακούς και διεθνείς οργανισμούς, ομάδες προβληματισμού, ερευνητικά ιδρύματα και ΜΚΟ.

Το BAFA έχει κορυφαία πείρα στην παροχή βοήθειας για τον έλεγχο των εξαγωγών και στις δραστηριότητες ευαισθητοποίησης. Η πείρα που έχει αναπτύξει καλύπτει όλα τα σχετικά πεδία του στρατηγικού ελέγχου των εξαγωγών, καθώς έχει ασχοληθεί με τα σχετιζόμενα με ΧΒΡΠ είδη διπλής χρήσης και στρατιωτικά είδη. Μέσω των εν λόγω προγραμμάτων και δραστηριοτήτων, το BAFA έχει αποκτήσει εις βάθος γνώση των συστημάτων ελέγχου των εξαγωγών των περισσοτέρων από τις δικαιούχους χώρες που περιλαμβάνονται στην παρούσα απόφαση.

Όσον αφορά τη βοήθεια και την ευαισθητοποίηση για τον έλεγχο των εξαγωγών όπλων, το BAFA ολοκλήρωσε με επιτυχία την εκτέλεση των αποφάσεων 2009/1012/ΚΕΠΠΑ, 2012/711/ΚΕΠΠΑ, (ΚΕΠΠΑ) 2015/2309 και (ΚΕΠΠΑ) 2018/101. Το BAFA είναι επίσης υπεύθυνο για την τεχνική εκτέλεση του προγράμματος υποστήριξης της εφαρμογής της ΣΕΟ, το οποίο θεσπίστηκε με τις αποφάσεις 2013/768/ΚΕΠΠΑ και (ΚΕΠΠΑ) 2017/915.

Ως εκ τούτου, το BAFA βρίσκεται στην ιδανική θέση για να εντοπίσει τα δυνατά και τα αδύνατα σημεία στα καθεστώτα ελέγχου των εξαγωγών των χωρών που θα είναι οι δικαιούχοι των δραστηριοτήτων της παρούσας απόφασης. Έχει επίσης την ιδιαίτερη ικανότητα να διευκολύνει συνέργειες μεταξύ των διαφόρων προγραμμάτων βοήθειας και ευαισθητοποίησης για τον έλεγχο των εξαγωγών όπλων και να αποτρέψει αλληλεπικαλύψεις. Αυτό έχει ιδιαίτερη σημασία για τις δικαιούχους χώρες που έχουν λάβει στήριξη στο πλαίσιο προηγούμενων ενωσιακών προγραμμάτων συνεργασίας για την ενίσχυση των τοπικών ικανοτήτων όσον αφορά την εφαρμογή και την επικαιροποίηση του εθνικού συστήματος ελέγχου του εμπορίου όπλων σύμφωνα με τα διεθνή πρότυπα και τις πρόσφατες εξελίξεις.

3.   Συντονισμός με άλλα ενωσιακά έργα βοήθειας στον τομέα των ελέγχων των εξαγωγών

Με βάση την εμπειρία των προηγούμενων ενωσιακών δραστηριοτήτων ευαισθητοποίησης στον τομέα των ελέγχων των εξαγωγών τόσο των ειδών διπλής χρήσης όσο και των συμβατικών όπλων, θα πρέπει να επιδιώκεται συνέργεια και συμπληρωματικότητα. Για τον σκοπό αυτό, οι δραστηριότητες που αναφέρονται στο τμήμα 5 πρέπει να διεξάγονται μόνο σε χώρες που δεν στοχεύονται ήδη μέσω δραστηριοτήτων στο πλαίσιο του σχεδίου βοήθειας για την ευαισθητοποίηση σχετικά με τη ΣΕΟ. Κατά περίπτωση, μπορεί να επιδιωχθεί η δέουσα συνέργεια σε συνδυασμό με άλλες δραστηριότητες που χρηματοδοτούνται από τον προϋπολογισμό της ΚΕΠΠΑ ή με άλλες δραστηριότητες που σχετίζονται με τους ελέγχους εξαγωγών ειδών διπλής χρήσης που χρηματοδοτούνται από χρηματοδοτικά μέσα της Ένωσης εκτός του προϋπολογισμού της ΚΕΠΠΑ. Στις περιπτώσεις αυτές θα πρέπει να τηρούνται πλήρως οι νομικοί και οικονομικοί περιορισμοί που ισχύουν για τη χρήση των σχετικών χρηματοδοτικών μηχανισμών της Ένωσης.

Για τον σκοπό αυτό, θα πραγματοποιούνται τακτικές ανταλλαγές πληροφοριών μεταξύ των φορέων εκτέλεσης των ενωσιακών δραστηριοτήτων ευαισθητοποίησης στον τομέα του ελέγχου των εξαγωγών, καθώς και με την Ευρωπαϊκή Υπηρεσία Εξωτερικής Δράσης. Αυτός ο συντονιστικός μηχανισμός θα πρέπει να λάβει επίσημη μορφή και θα πρέπει να ενθαρρύνεται η συμμετοχή εμπειρογνωμόνων από άλλα κράτη μέλη, κατά περίπτωση.

4.   Συντονισμός με έργα βοήθειας υλοποιούμενα από άλλους δωρητές στον τομέα των ελέγχων των εξαγωγών

Όπου αρμόζει, θα πρέπει επίσης να επιδιώκεται συνέργεια και συμπληρωματικότητα με έργα βοήθειας υλοποιούμενα από άλλους δωρητές στον τομέα της ευαισθητοποίησης σχετικά με τους ελέγχους των εξαγωγών. Όπως δηλώνεται στο τμήμα 3, ο συντονισμός με άλλους δωρητές θα πρέπει να πραγματοποιείται ιδίως για τις δραστηριότητες που αναφέρονται στα υποτμήματα 5.2.1 έως 5.2.3 και 5.2.6.

5.   Περιγραφή των δραστηριοτήτων του έργου

5.1.   Στόχοι του έργου

Ο κύριος στόχος είναι η παροχή τεχνικής βοήθειας σε διάφορες δικαιούχους χώρες που έχουν εκδηλώσει τη βούλησή τους να αναπτύξουν τα πρότυπα και τις πρακτικές τους όσον αφορά τον έλεγχο των εξαγωγών όπλων. Προς τούτο, οι δραστηριότητες που πρόκειται να αναληφθούν θα λαμβάνουν υπόψη το καθεστώς των δικαιούχων χωρών, ιδίως όσον αφορά:

| — | την ενδεχόμενη συμμετοχή τους ή αίτηση συμμετοχής τους σε διεθνή συστήματα ελέγχου των εξαγωγών που αφορούν τη μεταφορά συμβατικών όπλων και ειδών και τεχνολογιών διπλής χρήσης· |
| --- | --- |

—

την ενδεχόμενη συμμετοχή τους ή αίτηση συμμετοχής τους σε διεθνή συστήματα ελέγχου των εξαγωγών που αφορούν τη μεταφορά συμβατικών όπλων και ειδών και τεχνολογιών διπλής χρήσης·

| — | τις υποψηφιότητές τους για προσχώρηση στην Ένωση και το αν οι δικαιούχοι χώρες είναι επισήμως ή δυνάμει υποψήφιες· |
| --- | --- |

—

τις υποψηφιότητές τους για προσχώρηση στην Ένωση και το αν οι δικαιούχοι χώρες είναι επισήμως ή δυνάμει υποψήφιες·

| — | την ικανότητά τους ως παραγωγού, εισαγωγέα ή εμπορικού κόμβου όσον αφορά το εμπόριο συμβατικού στρατιωτικού εξοπλισμού και τεχνολογιών· |
| --- | --- |

—

την ικανότητά τους ως παραγωγού, εισαγωγέα ή εμπορικού κόμβου όσον αφορά το εμπόριο συμβατικού στρατιωτικού εξοπλισμού και τεχνολογιών·

| — | το επίπεδο ωριμότητας του υφιστάμενου εθνικού συστήματος ελέγχου των εξαγωγών, με ιδιαίτερη έμφαση στην πρόοδο που έχει σημειωθεί ως αποτέλεσμα της στήριξης που έχει ληφθεί στο πλαίσιο προηγούμενων προγραμμάτων συνεργασίας για τον έλεγχο των εξαγωγών όπλων με χρηματοδότηση της Ένωσης· και |
| --- | --- |

—

το επίπεδο ωριμότητας του υφιστάμενου εθνικού συστήματος ελέγχου των εξαγωγών, με ιδιαίτερη έμφαση στην πρόοδο που έχει σημειωθεί ως αποτέλεσμα της στήριξης που έχει ληφθεί στο πλαίσιο προηγούμενων προγραμμάτων συνεργασίας για τον έλεγχο των εξαγωγών όπλων με χρηματοδότηση της Ένωσης· και

| — | τη θέση έναντι της ΣΕΟ. |
| --- | --- |

—

τη θέση έναντι της ΣΕΟ.

Εάν οι δικαιούχοι χώρες έχουν μόνο υπογράψει τη ΣΕΟ, οι δραστηριότητες θα πρέπει —εφόσον είναι εφικτό— να επιδιώκουν τον καλύτερο εντοπισμό των παραγόντων που εμποδίζουν την κύρωση της ΣΕΟ, ιδίως όταν τα εμπόδια αυτά είναι νομικής ή ρυθμιστικής φύσεως και αφορούν ελλείψεις ή ανάγκες στο επίπεδο των ικανοτήτων εφαρμογής. Όταν οι ενδιαφερόμενες χώρες δεν έχουν κάνει βήματα προς τη ΣΕΟ (δηλαδή δεν έχουν προχωρήσει σε υπογραφή, κύρωση ή προσχώρηση), οι δραστηριότητες θα πρέπει να προωθούν την προσχώρηση σε αυτή, ενδεχομένως με την υποστήριξη άλλων δικαιούχων χωρών που την έχουν κυρώσει.

5.2.   Περιγραφή του έργου

5.2.1.   Περιφερειακά εργαστήρια

Το έργο θα λάβει τη μορφή διήμερων περιφερειακών εργαστηρίων, έως οκτώ στον αριθμό, κατά τη διάρκεια των οποίων θα παρέχεται θεωρητική και πρακτική εκπαίδευση καθώς και ευκαιρία για διάλογο για την ενοποίηση των περιφερειακών προσεγγίσεων σε σχετικούς τομείς των ελέγχων των εξαγωγών συμβατικών όπλων.

Στους συμμετέχοντες στο κάθε σεμινάριο (έως 35) θα περιλαμβάνονται κυβερνητικοί υπάλληλοι από τις καλυπτόμενες δικαιούχους χώρες. Μπορούν επίσης να προσκαλούνται, κατά περίπτωση, εκπρόσωποι των εθνικών κοινοβουλίων, της βιομηχανίας και της κοινωνίας των πολιτών, μεταξύ άλλων.

Την εκπαίδευση θα παρέχουν ειδικοί από τις εθνικές διοικήσεις των κρατών μελών (συμπεριλαμβανομένων πρώην υπαλλήλων), αντιπρόσωποι χωρών που έχουν ευθυγραμμισθεί με την κοινή θέση 2008/944/ΚΕΠΠΑ και εκπρόσωποι του ιδιωτικού τομέα και της κοινωνίας των πολιτών.

Τα εργαστήρια μπορούν να πραγματοποιηθούν σε δικαιούχο χώρα ή άλλη τοποθεσία που θα προσδιοριστεί από τον ύπατο εκπρόσωπο σε συνεννόηση με την Ομάδα «Εξαγωγές Συμβατικών Όπλων» (COARM) του Συμβουλίου.

Τα περιφερειακά εργαστήρια θα διοργανωθούν ως εξής:

| α) | έως δύο εργαστήρια για τις χώρες της Νοτιοανατολικής Ευρώπης· |
| --- | --- |

α)

έως δύο εργαστήρια για τις χώρες της Νοτιοανατολικής Ευρώπης·

| β) | έως δύο εργαστήρια για τις χώρες της Ανατολικής Ευρώπης και τις χώρες του Καυκάσου που είναι εταίροι στο πλαίσιο της Ευρωπαϊκής Πολιτικής Γειτονίας· |
| --- | --- |

β)

έως δύο εργαστήρια για τις χώρες της Ανατολικής Ευρώπης και τις χώρες του Καυκάσου που είναι εταίροι στο πλαίσιο της Ευρωπαϊκής Πολιτικής Γειτονίας·

| γ) | έως δύο εργαστήρια για τις μεσογειακές χώρες της Βόρειας Αφρικής που είναι εταίροι στο πλαίσιο της Ευρωπαϊκής Πολιτικής Γειτονίας· και |
| --- | --- |

γ)

έως δύο εργαστήρια για τις μεσογειακές χώρες της Βόρειας Αφρικής που είναι εταίροι στο πλαίσιο της Ευρωπαϊκής Πολιτικής Γειτονίας· και

| δ) | έως δύο εργαστήρια για την Κεντρική Ασία. |
| --- | --- |

δ)

έως δύο εργαστήρια για την Κεντρική Ασία.

Προκειμένου να ενισχυθεί η διαπεριφερειακή συνεργασία, οι χώρες εταίροι από άλλες περιφέρειες θα προσκληθούν σε τουλάχιστον ένα από τα εργαστήρια για κάθε περιφέρεια.

Αυτή η περιφερειακή κατανομή, με δύο εργαστήρια ανά περιφέρεια, ενδέχεται να μην επιτευχθεί εάν δεν είναι ευνοϊκές οι συνθήκες (παραδείγματος χάριν, εάν ο αριθμός συμμετεχόντων είναι απρόβλεπτα χαμηλός, εάν δεν υπάρχει σοβαρή προσφορά φιλοξενίας από δικαιούχο χώρα της περιφέρειας ή εάν υπάρχει αλληλεπικάλυψη με άλλες δραστηριότητες άλλων φορέων που υλοποιούν δραστηριότητες ευαισθητοποίησης). Σε περίπτωση που δεν πραγματοποιηθεί ένα ή περισσότερα εργαστήρια, θα μπορούσε να αυξηθεί αναλόγως ο αριθμός των εργαστηρίων για τις άλλες προαναφερόμενες περιφέρειες, τηρουμένου του συνολικού ανώτατου ορίου των δώδεκα εργαστηρίων.

5.2.2.   Επισκέψεις μελέτης

Το έργο θα λάβει τη μορφή διήμερων ή τριήμερων επισκέψεων μελέτης, έως επτά στον αριθμό, από κυβερνητικούς υπαλλήλους στις αρμόδιες αρχές των κρατών μελών ή άλλων δικαιούχων χωρών.

Οι επισκέψεις μελέτης θα πρέπει να καλύπτουν από δύο έως τέσσερις δικαιούχους χώρες. Οι δικαιούχοι χώρες για τις επισκέψεις μελέτης δεν είναι υποχρεωτικό να προέρχονται από την ίδια περιφέρεια.

5.2.3.   Χωριστή και εξ αποστάσεως βοήθεια προς τις δικαιούχους χώρες

Το έργο θα λάβει τη μορφή εργαστηρίων, μέγιστης συνολικής διάρκειας 10 ημερών, τα οποία θα αφορούν συγκεκριμένες δικαιούχους χώρες που το ζητούν Στα εργαστήρια θα συμμετάσχουν κρατικοί υπάλληλοι από τις δικαιούχους χώρες, συμπεριλαμβανομένων κυβερνητικών υπαλλήλων και υπαλλήλων αρμόδιων για τη χορήγηση αδειών και την επιβολή. Τα. εργαστήρια θα πραγματοποιούνται κατά προτίμηση στις αντίστοιχες δικαιούχους χώρες. Ανάλογα με τις ακριβείς ανάγκες και τη διαθεσιμότητα των εμπειρογνωμόνων των δικαιούχων χωρών και των κρατών μελών, οι 10 ημέρες που είναι συνολικά διαθέσιμες θα κατανεμηθούν σε εργαστήρια ελάχιστης διάρκειας δύο ημερών.

Τα εν λόγω εργαστήρια ειδικής βοήθειας θα διεξάγονται κυρίως κατόπιν αιτήματος των δικαιούχων χωρών. Σκοπός τους είναι να καλύψουν ένα συγκεκριμένο ζήτημα σχετικό με τον έλεγχο των εξαγωγών όπλων το οποίο έχει θέσει κάποια δικαιούχος χώρα, επί παραδείγματι στο περιθώριο περιφερειακού εργαστηρίου ή κατά τη διάρκεια τακτικών επαφών με τους εμπειρογνώμονες της Ένωσης και με το BAFA. Τα εργαστήρια αυτά θα είναι διαθέσιμα για να καλύψουν θέματα και αιτήματα των δικαιούχων χωρών που σχετίζονται με τον έλεγχο των εξαγωγών όπλων, συμπεριλαμβανομένων στοχοθετημένων εθνικών μέτρων ανάπτυξης ικανοτήτων, ευαισθητοποίησης της βιομηχανίας και/ή της ακαδημαϊκής κοινότητας και εθνικών στρατηγικών κατάρτισης στον τομέα του ελέγχου των εξαγωγών όπλων.

Επιπλέον, θα διατεθούν έως 20 ημέρες για χωριστή στήριξη που παρέχεται μέσω βοήθειας εξ αποστάσεως (π.χ. νομικοί έλεγχοι· διαβούλευση για συγκεκριμένες περιπτώσεις, συμπεριλαμβανομένης της υποστήριξης για την τεχνική αξιολόγηση ενός συγκεκριμένου είδους· κ.λπ.).

Την εμπειρογνωμοσύνη τους θα παρέχουν ειδικοί από τις εθνικές διοικήσεις των κρατών μελών (συμπεριλαμβανομένων πρώην υπαλλήλων), αντιπρόσωποι χωρών που έχουν ευθυγραμμισθεί με την κοινή θέση 2008/944/ΚΕΠΠΑ και εκπρόσωποι του ιδιωτικού τομέα.

5.2.4.   Ανάπτυξη θεσμικών ικανοτήτων και εκδηλώσεις ευαισθητοποίησης προηγμένου επιπέδου

Το έργο θα λάβει τη μορφή έως και τριών εργαστηρίων διάρκειας έως τεσσάρων ημερών έκαστο, με στόχο την παροχή στήριξης στις δικαιούχους χώρες με προηγμένα συστήματα ελέγχου των εξαγωγών όπλων για την ανάπτυξη των δικών τους εθνικών ικανοτήτων. Τα μέτρα που θα ληφθούν θα περιλαμβάνουν την εφαρμογή μιας προσέγγισης «εκπαίδευσης των εκπαιδευτών» με επίκεντρο, μεταξύ άλλων, τη διδακτική, τη μεταφορά γνώσης και τη θεσμική μνήμη στη δικαιούχο χώρα. Η δημιουργία εθνικών θεσμικών ικανοτήτων θα πρέπει να καλύπτει θέματα όπως η εσωτερική συμμόρφωση, η διαχείριση κινδύνων και η τομή μεταξύ των ελέγχων των εξαγωγών όπλων και της μείωσης των υβριδικών απειλών.

5.2.5.   Διάσκεψη για χώρες εταίρους με προηγμένα συστήματα ελέγχου των εξαγωγών

Το έργο θα λάβει τη μορφή μιας διάσκεψης στις Βρυξέλλες διάρκειας έως δύο ημερών. Η διάσκεψη θα αποτελέσει φόρουμ για προηγμένες συζητήσεις μεταξύ εμπειρογνωμόνων της Ένωσης και εκπροσώπων υψηλού επιπέδου (στους τομείς της χάραξης πολιτικής, της χορήγησης αδειών και της επιβολής) των δικαιούχων χωρών με προηγμένα συστήματα ελέγχου των εξαγωγών.

Η διάσκεψη αυτή θα δώσει στις συμμετέχουσες δικαιούχους χώρες την ευκαιρία:

| α) | να λάβουν πληροφορίες σχετικά με τις τελευταίες εξελίξεις που σχετίζονται με το εμπόριο όπλων (π.χ. υφιστάμενοι δίαυλοι προμηθειών, αντίκτυπος των νέων τεχνολογιών και ζητήματα που σχετίζονται με την πολιτική ασφάλειας, όπως υβριδικές απειλές)· και |
| --- | --- |

α)

να λάβουν πληροφορίες σχετικά με τις τελευταίες εξελίξεις που σχετίζονται με το εμπόριο όπλων (π.χ. υφιστάμενοι δίαυλοι προμηθειών, αντίκτυπος των νέων τεχνολογιών και ζητήματα που σχετίζονται με την πολιτική ασφάλειας, όπως υβριδικές απειλές)· και

| β) | να συζητήσουν και να ανταλλάξουν απόψεις σχετικά με τον τρόπο με τον οποίο μπορούν να εφαρμοστούν πρόσφατες αλλαγές και βελτιώσεις στους ελέγχους του εμπορίου όπλων στο πλαίσιο του δικού τους εθνικού συστήματος ελέγχου των εξαγωγών. |
| --- | --- |

β)

να συζητήσουν και να ανταλλάξουν απόψεις σχετικά με τον τρόπο με τον οποίο μπορούν να εφαρμοστούν πρόσφατες αλλαγές και βελτιώσεις στους ελέγχους του εμπορίου όπλων στο πλαίσιο του δικού τους εθνικού συστήματος ελέγχου των εξαγωγών.

5.2.6.   Εκδηλώσεις αξιολόγησης

Για την αποτίμηση και την επανεξέταση του αντικτύπου των δραστηριοτήτων δυνάμει της παρούσας απόφασης, θα πραγματοποιηθούν στις Βρυξέλλες δύο εκδηλώσεις αξιολόγησης (ενδιάμεση και τελική), ει δυνατόν σε συνδυασμό με τακτική συνεδρίαση της COARM.

Η εκδήλωση της ενδιάμεσης αξιολόγησης θα λάβει τη μορφή εργαστηρίου με τη συμμετοχή κρατών μελών. Το εργαστήριο μπορεί να έχει μέγιστη διάρκεια μίας ημέρας.

Η εκδήλωση της τελικής αξιολόγησης θα λάβει τη μορφή εκδήλωσης στις Βρυξέλλες με τη συμμετοχή δικαιούχων χωρών και κρατών μελών. Στην εκδήλωση της τελικής αξιολόγησης θα προσκληθούν έως δύο εκπρόσωποι (αρμόδιοι κυβερνητικοί υπάλληλοι) από κάθε δικαιούχο χώρα.

6.   Δικαιούχοι

6.1.   Χώρες δικαιούχοι δυνάμει της παρούσας απόφασης

Το εύρος των καλυπτόμενων δικαιούχων βάσει της παρούσας απόφασης δεν θα πρέπει να αλληλεπικαλύπτεται με τους δικαιούχους που καλύπτονται από την απόφαση (ΚΕΠΠΑ) 2017/915. Οι χώρες δικαιούχοι βάσει της παρούσας απόφασης είναι:

| α) | οι υποψήφιες ή δυνάμει υποψήφιες προς ένταξη χώρες της Νοτιοανατολικής Ευρώπης (Αλβανία, Βοσνία-Ερζεγοβίνη, Δημοκρατία της Βόρειας Μακεδονίας, Μαυροβούνιο, Σερβία και Κόσοβο (*))· |
| --- | --- |

α)

οι υποψήφιες ή δυνάμει υποψήφιες προς ένταξη χώρες της Νοτιοανατολικής Ευρώπης (Αλβανία, Βοσνία-Ερζεγοβίνη, Δημοκρατία της Βόρειας Μακεδονίας, Μαυροβούνιο, Σερβία και Κόσοβο (*))·

| β) | οι χώρες της Ανατολικής Ευρώπης και του Καυκάσου που καλύπτονται από την Ευρωπαϊκή Πολιτική Γειτονίας (Αρμενία, Αζερμπαϊτζάν, Λευκορωσία, Γεωργία, Δημοκρατία της Μολδαβίας και Ουκρανία)· |
| --- | --- |

β)

οι χώρες της Ανατολικής Ευρώπης και του Καυκάσου που καλύπτονται από την Ευρωπαϊκή Πολιτική Γειτονίας (Αρμενία, Αζερμπαϊτζάν, Λευκορωσία, Γεωργία, Δημοκρατία της Μολδαβίας και Ουκρανία)·

| γ) | οι χώρες της Ευρωπαϊκής Πολιτικής Γειτονίας της Βόρειας Αφρικής, της Μεσογείου και της Νότιας Γειτονίας (Αλγερία, Αίγυπτος, Μαρόκο, Τυνησία, Ιορδανία και Λίβανος)· και |
| --- | --- |

γ)

οι χώρες της Ευρωπαϊκής Πολιτικής Γειτονίας της Βόρειας Αφρικής, της Μεσογείου και της Νότιας Γειτονίας (Αλγερία, Αίγυπτος, Μαρόκο, Τυνησία, Ιορδανία και Λίβανος)· και

| δ) | οι χώρες της Κεντρικής Ασίας (Καζαχστάν, Τατζικιστάν, Ουζμπεκιστάν, Κιργιζία και Τουρκμενιστάν), |
| --- | --- |

δ)

οι χώρες της Κεντρικής Ασίας (Καζαχστάν, Τατζικιστάν, Ουζμπεκιστάν, Κιργιζία και Τουρκμενιστάν),

6.2.   Τροποποίηση του καταλόγου δικαιούχων χωρών

Η COARM μπορεί, κατόπιν διαβουλεύσεων με τον μηχανισμό συντονισμού που αναφέρεται στο τμήμα 3, να αποφασίσει να προσθέσει χώρες στον κατάλογο των δικαιούχων, υπό την προϋπόθεση ότι δεν είναι δικαιούχοι δυνάμει της απόφασης (ΚΕΠΠΑ) 2017/915. Σε εξαιρετικές περιπτώσεις, όταν κρίνεται σκόπιμο, ο μηχανισμός συντονισμού μπορεί επίσης να συμφωνήσει να συνεργαστεί με δικαιούχους που καλύπτονται από την απόφαση (ΚΕΠΠΑ) 2017/915. Οι τροποποιήσεις θα πρέπει να κοινοποιούνται με επίσημο τρόπο μεταξύ του BAFA και της Ένωσης, μέσω του Προέδρου της COARM.

7.   Αποτελέσματα του έργου και δείκτες εκτέλεσης

Πέραν της εκδήλωσης της τελικής αξιολόγησης που αναφέρεται στο υποτμήμα 5.2.6, η αξιολόγηση των αποτελεσμάτων του έργου θα λάβει υπόψη τα ακόλουθα:

7.1.   Χωριστή αξιολόγηση κάθε δικαιούχου χώρας

Με την ολοκλήρωση των προβλεπόμενων δραστηριοτήτων, το BAFA θα υποβάλει στην Ευρωπαϊκή Υπηρεσία Εωτερικής Δράσης και την Επιτροπή έκθεση προόδου για καθεμία από τις δικαιούχους χώρες που αναφέρονται στο υποτμήμα 6.1. Η έκθεση θα συνοψίζει τις δραστηριότητες που πραγματοποιήθηκαν στη δικαιούχο χώρα καθ’ όλη τη διάρκεια της παρούσας απόφασης και θα αξιολογεί και θα περιγράφει την ικανότητα της δικαιούχου χώρας στον τομέα των ελέγχων της μεταφοράς όπλων με βάση τις πληροφορίες που διαθέτει το BAFA. Η βάση αξιολόγησης θα είναι η εφαρμογή από τη δικαιούχο χώρα των μέσων ελέγχου, όπως ορίζεται στην κοινή θέση 2008/944/ΚΕΠΠΑ, εφόσον αυτά δεν ισχύουν μόνο για τα κράτη μέλη.

7.2.   Εκτίμηση επιπτώσεων και δείκτες εκτέλεσης

Με την ολοκλήρωση των δραστηριοτήτων που προβλέπονται στην παρούσα απόφαση, θα πρέπει να εκτιμάται ο αντίκτυπός τους από τεχνικής απόψεως για τις δικαιούχους χώρες. Η εκτίμηση αντικτύπου θα διενεργείται από τον ύπατο εκπρόσωπο, σε συνεργασία με την COARM και, όπου αρμόζει, με τις αντιπροσωπείες της Ένωσης στις δικαιούχους χώρες, καθώς και με άλλους ενδιαφερομένους.

Για τον σκοπό αυτό, θα χρησιμοποιούνται οι ακόλουθοι δείκτες εκτέλεσης:

| — | αν υπάρχουν εθνικοί κανονισμοί σχετικοί με τους ελέγχους της μεταφοράς όπλων και αν/κατά πόσον συμμορφώνονται με την κοινή θέση 2008/944/ΚΕΠΠΑ (συμπεριλαμβανομένων της εφαρμογής των κριτηρίων αξιολόγησης, της εφαρμογής του κοινού στρατιωτικού καταλόγου της ΕΕ και της υποβολής εκθέσεων)· |
| --- | --- |

—

αν υπάρχουν εθνικοί κανονισμοί σχετικοί με τους ελέγχους της μεταφοράς όπλων και αν/κατά πόσον συμμορφώνονται με την κοινή θέση 2008/944/ΚΕΠΠΑ (συμπεριλαμβανομένων της εφαρμογής των κριτηρίων αξιολόγησης, της εφαρμογής του κοινού στρατιωτικού καταλόγου της ΕΕ και της υποβολής εκθέσεων)·

| — | εφόσον είναι διαθέσιμες, πληροφορίες σχετικά με υποθέσεις επιβολής· |
| --- | --- |

—

εφόσον είναι διαθέσιμες, πληροφορίες σχετικά με υποθέσεις επιβολής·

| — | αν οι δικαιούχοι χώρες είναι σε θέση να δηλώνουν τις εξαγωγές και/ή εισαγωγές όπλων (π.χ. μητρώο του ΟΗΕ, ετήσια έκθεση ΣΕΟ, διακανονισμός του Wassenaar, ΟΑΣΕ και εκθέσεις στα εθνικά κοινοβούλια)· και |
| --- | --- |

—

αν οι δικαιούχοι χώρες είναι σε θέση να δηλώνουν τις εξαγωγές και/ή εισαγωγές όπλων (π.χ. μητρώο του ΟΗΕ, ετήσια έκθεση ΣΕΟ, διακανονισμός του Wassenaar, ΟΑΣΕ και εκθέσεις στα εθνικά κοινοβούλια)· και

| — | αν η δικαιούχος χώρα έχει ήδη ή προτίθεται να ευθυγραμμισθεί τυπικά με την κοινή θέση 2008/944/ΚΕΠΠΑ. |
| --- | --- |

—

αν η δικαιούχος χώρα έχει ήδη ή προτίθεται να ευθυγραμμισθεί τυπικά με την κοινή θέση 2008/944/ΚΕΠΠΑ.

Οι εκθέσεις χωριστής αξιολόγησης που αναφέρονται στο υποτμήμα 7.1 θα πρέπει να παραπέμπουν στους ανωτέρω δείκτες εκτέλεσης όπου αρμόζει.

8.   Προαγωγή της χρήσης της διαδικτυακής πύλης ευαισθητοποίησης της ΕΕ (1)

Η διαδικτυακή πύλη «EU P2P» που προβλέπεται στην απόφαση 2012/711/ΚΕΠΠΑ έχει αναπτυχθεί ως ίδιος πόρος της Ένωσης. Λειτουργεί ως κοινή πλατφόρμα για όλα τα προγράμματα ευαισθητοποίησης της Ένωσης (διπλή χρήση, όπλα). Οι δραστηριότητες που απαριθμούνται στα υποτμήματα 5.2.1 έως 5.2.6 πρέπει να προβάλλουν τη διαδικτυακή πύλη ευαισθητοποίησης της Ένωσης και να προωθούν τη χρήση της. Όσοι συμμετέχουν σε δραστηριότητες ευαισθητοποίησης θα πρέπει να ενημερώνονται σχετικά με το ιδιωτικό τμήμα της δικτυακής πύλης, το οποίο παρέχει μόνιμη πρόσβαση σε πόρους, έγγραφα και στοιχεία επικοινωνίας. Η χρήση της δικτυακής πύλης θα πρέπει ομοίως να προωθείται και σε υπαλλήλους που δεν συμμετέχουν άμεσα στις δραστηριότητες βοήθειας και ευαισθητοποίησης. Επιπλέον, οι δραστηριότητες θα πρέπει να προωθούνται μέσω του ενημερωτικού δελτίου «EU P2P Newsletter».

9.   Προβολή της Ένωσης

Ο BAFA θα λάβει όλα τα απαραίτητα μέτρα για να προβάλλει το γεγονός ότι η δράση χρηματοδοτείται από την Ένωση. Τα μέτρα αυτά θα εφαρμόζονται σύμφωνα με το εγχειρίδιο επικοινωνίας και προβολής για τις εξωτερικές δράσεις της Ένωσης που έχει δημοσιεύσει η Ευρωπαϊκή Επιτροπή. Ο BAFA θα εξασφαλίζει έτσι την προβολή της συμβολής της Ένωσης με κατάλληλη σήμανση και δημοσιότητα, επισημαίνοντας τον ρόλο της Ένωσης και αναδεικνύοντας τους λόγους που οδήγησαν στην παρούσα απόφαση, καθώς και τη στήριξη της παρούσας απόφασης από την Ένωση και τα αποτελέσματα της στήριξης αυτής. Το υλικό που θα παράγεται από το έργο θα φέρει σε εμφανές σημείο τη σημαία της Ένωσης σύμφωνα με τις σχετικές ενωσιακές κατευθυντήριες γραμμές, καθώς και το λογότυπο «EU P2P export control programme». Οι αντιπροσωπείες της Ένωσης θα πρέπει να συμμετέχουν σε εκδηλώσεις σε τρίτες χώρες με στόχο την ενίσχυση της πολιτικής συνέχειας και της προβολής.

Δεδομένου ότι οι σχεδιαζόμενες δραστηριότητες ποικίλλουν σε μεγάλο βαθμό όσον αφορά το περιεχόμενο και τη φύση τους, θα χρησιμοποιηθούν διάφορα εργαλεία προώθησης, μεταξύ άλλων παραδοσιακά μέσα, δικτυακοί τόποι, μέσα κοινωνικής δικτύωσης και ενημερωτικό και προωθητικό υλικό (συμπεριλαμβανομένων των ενημερωτικών γραφημάτων, των φυλλαδίων, των ενημερωτικών δελτίων, των ανακοινωθέντων τύπου και άλλων μέσων, ανάλογα με την περίπτωση). Οι δημοσιεύσεις και οι δημόσιες εκδηλώσεις στο πλαίσιο του έργου θα φέρουν την απαιτούμενη σήμανση.

10.   Διάρκεια

Η συνολική εκτιμώμενη διάρκεια του έργου θα είναι 24 μήνες.

11.   Υποβολή εκθέσεων

Ο φορέας υλοποίησης θα συντάσσει τακτικές τριμηνιαίες εκθέσεις που περιγράφουν με συνοπτικό τρόπο την πρόοδο του έργου, καθώς και εκθέσεις αποστολών μετά την ολοκλήρωση κάθε δραστηριότητας. Οι εκθέσεις θα υποβάλλονται στον ύπατο εκπρόσωπο το αργότερο έξι εβδομάδες από την ολοκλήρωση των σχετικών δραστηριοτήτων.

12.   Εκτιμώμενο συνολικό κόστος του έργου και χρηματοδοτική συνεισφορά της Ένωσης

Το συνολικό εκτιμώμενο κόστος του έργου ανέρχεται σε 1 538 292,73 EUR με συγχρηματοδότηση από την κυβέρνηση της Ομοσπονδιακής Δημοκρατίας της Γερμανίας. Το συνολικό εκτιμώμενο κόστος του χρηματοδοτούμενου από την Ένωση έργου είναι 1 377 542,73 EUR.

---

(*)  Η ονομασία αυτή χρησιμοποιείται με επιφύλαξη των θέσεων ως προς το καθεστώς και συνάδει με την απόφαση αριθ. 1244/1999 του ΣΑΗΕ και τη γνώμη του Διεθνούς Δικαστηρίου σχετικά με τη διακήρυξη της ανεξαρτησίας του Κοσόβου.

(1)  https://ec.europa.eu/jrc/en/research-topic/chemical-biological-radiological-and-nuclear-hazards/eu-p2p-outreach-programmes-export-control και https://circabc.europa.eu/

---

| 13.10.2020 | EL | Επίσημη Εφημερίδα της Ευρωπαϊκής Ένωσης | L 335/13 |
| --- | --- | --- | --- |

13.10.2020

EL

Επίσημη Εφημερίδα της Ευρωπαϊκής Ένωσης

L 335/13

---

ΑΠΟΦΑΣΗ (ΚΕΠΠΑ) 2020/1465 ΤΟΥ ΣΥΜΒΟΥΛΙΟΥ

της 12ης Οκτωβρίου 2020

σχετικά με δράση της Ευρωπαϊκής Ένωσης προς υποστήριξη του Μηχανισμού Ελέγχου και Επιθεώρησης των Ηνωμένων Εθνών στην Υεμένη

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 28 παράγραφος 1,

Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,

Εκτιμώντας τα ακόλουθα:

| (1) | Στις 18 Σεπτεμβρίου 2018 το Συμβούλιο, βασιζόμενο σε αίτημα του Μηχανισμού Ελέγχου και Επιθεώρησης των Ηνωμένων Εθνών (UNVIM), εξέδωσε την απόφαση (ΚΕΠΠΑ) 2018/1249 (1) σχετικά με δράση της Ευρωπαϊκής Ένωσης προς υποστήριξη του UNVIM. Η τεχνική εφαρμογή της απόφασης (ΚΕΠΠΑ) 2018/1249 ανατέθηκε στο Γραφείο του ΟΗΕ για τις Υπηρεσίες Υποστήριξης Προγραμμάτων (UNOPS) και είχε ως στόχο να επιτρέψει στον UNVIM να συνεχίσει να εκπληρώνει τα καθήκοντά του όσον αφορά τις υπηρεσίες παρακολούθησης και επιθεώρησης σύμφωνα με την απόφαση του Συμβουλίου Ασφαλείας του ΟΗΕ (ΑΣΑΗΕ) 2216 (2015). |
| --- | --- |

(1)

Στις 18 Σεπτεμβρίου 2018 το Συμβούλιο, βασιζόμενο σε αίτημα του Μηχανισμού Ελέγχου και Επιθεώρησης των Ηνωμένων Εθνών (UNVIM), εξέδωσε την απόφαση (ΚΕΠΠΑ) 2018/1249 (1) σχετικά με δράση της Ευρωπαϊκής Ένωσης προς υποστήριξη του UNVIM. Η τεχνική εφαρμογή της απόφασης (ΚΕΠΠΑ) 2018/1249 ανατέθηκε στο Γραφείο του ΟΗΕ για τις Υπηρεσίες Υποστήριξης Προγραμμάτων (UNOPS) και είχε ως στόχο να επιτρέψει στον UNVIM να συνεχίσει να εκπληρώνει τα καθήκοντά του όσον αφορά τις υπηρεσίες παρακολούθησης και επιθεώρησης σύμφωνα με την απόφαση του Συμβουλίου Ασφαλείας του ΟΗΕ (ΑΣΑΗΕ) 2216 (2015).

| (2) | Στις 13 Δεκεμβρίου 2018 τα αντιμαχόμενα μέρη στην Υεμένη υπέγραψαν τη συμφωνία της Στοκχόλμης, οι διατάξεις της οποίας προσυπογράφηκαν με τις ΑΣΑΗΕ 2451 (2018) και 2452 (2019). Ο UNVIM ανέλαβε ηγετικό ρόλο στην υποστήριξη της Yemen Sea Ports Corporation όσον αφορά τη διαχείριση και τις επιθεωρήσεις της λειτουργίας των λιμένων της Χοντέιντα, του Σάλιφ και του Ρας Ίσα. |
| --- | --- |

(2)

Στις 13 Δεκεμβρίου 2018 τα αντιμαχόμενα μέρη στην Υεμένη υπέγραψαν τη συμφωνία της Στοκχόλμης, οι διατάξεις της οποίας προσυπογράφηκαν με τις ΑΣΑΗΕ 2451 (2018) και 2452 (2019). Ο UNVIM ανέλαβε ηγετικό ρόλο στην υποστήριξη της Yemen Sea Ports Corporation όσον αφορά τη διαχείριση και τις επιθεωρήσεις της λειτουργίας των λιμένων της Χοντέιντα, του Σάλιφ και του Ρας Ίσα.

| (3) | Στις 18 Φεβρουαρίου 2019 το Συμβούλιο ενέκρινε συμπεράσματα με τα οποία εξέφρασε την ικανοποίησή του για την έγκριση της συμφωνίας της Στοκχόλμης, καθώς και για την ομόφωνη έγκριση των ΑΣΑΗΕ 2451 (2018) και 2452 (2019). Το Συμβούλιο επανέλαβε την έκκλησή του προς όλα τα μέρη να διευκολύνουν τη διανομή εμπορικών προμηθειών, συμπεριλαμβανομένων των καυσίμων, και υπενθύμισε ότι η λειτουργία του λιμένα της Χοντέιντα, καθώς και των λιμένων του Σάλιφ και του Ρας Ίσα, είναι υψίστης σημασίας για την επιβίωση εκατομμυρίων Υεμενίων. Το Συμβούλιο επανέλαβε την υποστήριξή του προς τον UNVIM με σκοπό να εξασφαλιστεί ότι τα εμπορεύματα θα συνεχίσουν να εισρέουν στην Υεμένη με πλήρη σεβασμό όλων των σχετικών ΑΣΑΗΕ. |
| --- | --- |

(3)

Στις 18 Φεβρουαρίου 2019 το Συμβούλιο ενέκρινε συμπεράσματα με τα οποία εξέφρασε την ικανοποίησή του για την έγκριση της συμφωνίας της Στοκχόλμης, καθώς και για την ομόφωνη έγκριση των ΑΣΑΗΕ 2451 (2018) και 2452 (2019). Το Συμβούλιο επανέλαβε την έκκλησή του προς όλα τα μέρη να διευκολύνουν τη διανομή εμπορικών προμηθειών, συμπεριλαμβανομένων των καυσίμων, και υπενθύμισε ότι η λειτουργία του λιμένα της Χοντέιντα, καθώς και των λιμένων του Σάλιφ και του Ρας Ίσα, είναι υψίστης σημασίας για την επιβίωση εκατομμυρίων Υεμενίων. Το Συμβούλιο επανέλαβε την υποστήριξή του προς τον UNVIM με σκοπό να εξασφαλιστεί ότι τα εμπορεύματα θα συνεχίσουν να εισρέουν στην Υεμένη με πλήρη σεβασμό όλων των σχετικών ΑΣΑΗΕ.

| (4) | Στις 4 Οκτωβρίου 2019 το Συμβούλιο, βασιζόμενο σε αίτημα του UNVIM, εξέδωσε την απόφαση (ΚΕΠΠΑ) 2019/1672 (2) με την οποία ανανέωσε τη δράση της Ένωσης προς υποστήριξη του UNVIM. |
| --- | --- |

(4)

Στις 4 Οκτωβρίου 2019 το Συμβούλιο, βασιζόμενο σε αίτημα του UNVIM, εξέδωσε την απόφαση (ΚΕΠΠΑ) 2019/1672 (2) με την οποία ανανέωσε τη δράση της Ένωσης προς υποστήριξη του UNVIM.

| (5) | Με τις ΑΣΑΗΕ 2505 (2020) και 2534 (2020) παρατάθηκε η εντολή της αποστολής του ΟΗΕ για την υποστήριξη της συμφωνίας της Χοντέιντα (UNMHA) με σκοπό την υποστήριξη της εφαρμογής της συμφωνίας για την πόλη της Χοντέιντα και τους λιμένες Σάλιφ και Ρας Ίσα, όπως ορίζεται στη συμφωνία της Στοκχόλμης. |
| --- | --- |

(5)

Με τις ΑΣΑΗΕ 2505 (2020) και 2534 (2020) παρατάθηκε η εντολή της αποστολής του ΟΗΕ για την υποστήριξη της συμφωνίας της Χοντέιντα (UNMHA) με σκοπό την υποστήριξη της εφαρμογής της συμφωνίας για την πόλη της Χοντέιντα και τους λιμένες Σάλιφ και Ρας Ίσα, όπως ορίζεται στη συμφωνία της Στοκχόλμης.

| (6) | Στις 15 Ιουλίου 2020 ο UNVIM ζήτησε περαιτέρω υποστήριξη από την Ένωση. |
| --- | --- |

(6)

Στις 15 Ιουλίου 2020 ο UNVIM ζήτησε περαιτέρω υποστήριξη από την Ένωση.

| (7) | Η Ένωση θα πρέπει να ανανεώσει την υποστήριξή της προς τον UNVIM προκειμένου αυτός να εκτελέσει την εντολή του, |
| --- | --- |

(7)

Η Ένωση θα πρέπει να ανανεώσει την υποστήριξή της προς τον UNVIM προκειμένου αυτός να εκτελέσει την εντολή του,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1.   Η Ένωση ανανεώνει την υποστήριξή της προς τον UNVIM προκειμένου αυτός να εκτελέσει την εντολή του όπως καθορίζεται στις σχετικές ΑΣΑΗΕ, ιδίως στις ΑΣΑΗΕ 2216 (2015) και 2451 (2018). Οι γενικοί στόχοι της υποστήριξης είναι να βοηθηθεί η αποκατάσταση της απρόσκοπτης και ελεύθερης ροής εμπορευμάτων προς την Υεμένη μέσω της θέσπισης διαφανούς και αποτελεσματικής διαδικασίας αδειοδότησης εμπορικών μεταφορών με προορισμό τους λιμένες της Υεμένης που δεν τελούν υπό τον έλεγχο της κυβέρνησης της Υεμένης και να ενισχυθεί ο ρόλος του UNVIM όσον αφορά την εφαρμογή των διατάξεων της συμφωνίας της Στοκχόλμης.

2.   Οι ειδικοί στόχοι της δράσης είναι:

| — | η αύξηση της ροής εμπορικών φορτίων στιην Υεμένη μέσω της περαιτέρω επιτάχυνσης της διαδικασίας αδειοδότησης για εμπορικές μεταφορές και της ενίσχυσης της εμπιστοσύνης των ναυτιλιακών εταιρειών όσον αφορά τη δυνατότητα πρόσβασης εμπορικών πλοίων στους λιμένες της Χοντέιντα, του Σάλιφ και του Ρας Ίσα, |
| --- | --- |

—

η αύξηση της ροής εμπορικών φορτίων στιην Υεμένη μέσω της περαιτέρω επιτάχυνσης της διαδικασίας αδειοδότησης για εμπορικές μεταφορές και της ενίσχυσης της εμπιστοσύνης των ναυτιλιακών εταιρειών όσον αφορά τη δυνατότητα πρόσβασης εμπορικών πλοίων στους λιμένες της Χοντέιντα, του Σάλιφ και του Ρας Ίσα,

| — | η ενίσχυση της ικανότητας του UNVIM να αναπτύσσεται στους λιμένες της Χοντέιντα, του Σάλιφ και του Ρας Ίσα, όπως καθορίζεται στις διατάξεις της συμφωνίας της Στοκχόλμης και στις σχετικές ΑΣΑΗΕ. |
| --- | --- |

—

η ενίσχυση της ικανότητας του UNVIM να αναπτύσσεται στους λιμένες της Χοντέιντα, του Σάλιφ και του Ρας Ίσα, όπως καθορίζεται στις διατάξεις της συμφωνίας της Στοκχόλμης και στις σχετικές ΑΣΑΗΕ.

3.   Με την απόφαση αυτή, η Ένωση παρέχει υποστήριξη στο γραφείο του Ειδικού Απεσταλμένου του γενικού γραμματέα του ΟΗΕ για την Υεμένη και στην UNMHA όσον αφορά την ανάπτυξη του UNVIM στους λιμένες της Χοντέιντα, του Σάλιφ και του Ρας Ίσα. Για τον σκοπό αυτό, η Ένωση συνεισφέρει στην κάλυψη του κόστους που συνδέεται με την ενίσχυση του UNVIM και, ως εκ τούτου, συμβάλλει επίσης στην αντιμετώπιση των αναγκών του πληθυσμού της Υεμένης, στο πλαίσιο μιας ευρύτερης στρατηγικής στον τομέα της ανθρωπιστικής βοήθειας.

Περιγραφή του προγράμματος παρατίθεται στο παράρτημα.

Άρθρο 2

1.   Ο Ύπατος Εκπρόσωπος της Ένωσης για θέματα εξωτερικής πολιτικής και πολιτικής ασφαλείας («Ύπατος Εκπρόσωπος») είναι αρμόδιος για την εφαρμογή της παρούσας απόφασης.

2.   Η τεχνική υλοποίηση των δραστηριοτήτων που αναφέρονται στο άρθρο 1 ανατίθεται στο UNOPS. Εκτελεί το εν λόγω καθήκον με ευθύνη του Ύπατου Εκπροσώπου. Για τον σκοπό αυτόν, ο Ύπατος Εκπρόσωπος συνομολογεί τις απαραίτητες ρυθμίσεις με το UNOPS.

Άρθρο 3

1.   Το ποσό δημοσιονομικής αναφοράς για την υλοποίηση του προγράμματος που αναφέρεται στο άρθρο 1 ανέρχεται σε 2 059 838 EUR.

2.   Η διαχείριση των δαπανών που χρηματοδοτούνται από το οριζόμενο στην παράγραφο 1 ποσό γίνεται σύμφωνα με τις διαδικασίες και τους κανόνες που εφαρμόζονται στον προϋπολογισμό της Ένωσης.

3.   Η Επιτροπή επιβλέπει την ορθή διαχείριση των δαπανών που χρηματοδοτούνται από το οριζόμενο στην παράγραφο 1 ποσό. Για τον σκοπό αυτόν, συνάπτει συμφωνία συνεισφοράς με το UNOPS. Η εν λόγω συμφωνία συνεισφοράς ορίζει ότι το UNOPS διασφαλίζει την προβολή της συνεισφοράς της Ένωσης.

4.   Η Επιτροπή επιδιώκει να συνάψει τη συμφωνία συνεισφοράς που αναφέρεται στην παράγραφο 3 το συντομότερο δυνατόν μετά την έκδοση της παρούσας απόφασης. Ενημερώνει το Συμβούλιο για τυχόν δυσκολίες στην εν λόγω διαδικασία και για την ημερομηνία σύναψης της εν λόγω συμφωνίας συνεισφοράς.

Άρθρο 4

1.   Ο Ύπατος Εκπρόσωπος υποβάλλει έκθεση στο Συμβούλιο σχετικά με την εφαρμογή της παρούσας απόφασης βάσει τακτικών εκθέσεων του UNVIM, συμπεριλαμβανομένων των εκθέσεων σχετικά με τις μηνιαίες συνεδριάσεις της Διευθύνουσας Επιτροπής του UNVIM. Οι εν λόγω εκθέσεις αποτελούν τη βάση για την αξιολόγηση που θα πραγματοποιήσει το Συμβούλιο.

2.   Η Επιτροπή παρέχει πληροφορίες στο Συμβούλιο σχετικά με τις χρηματοδοτικές πτυχές της υλοποίησης του προγράμματος που αναφέρεται στο άρθρο 1.

Άρθρο 5

Η παρούσα απόφαση αρχίζει να ισχύει την ημερομηνία της έκδοσής της.

Η παρούσα απόφαση εφαρμόζεται από την 1η Οκτωβρίου 2020.

Η παρούσα απόφαση λήγει 12 μήνες από την ημερομηνία σύναψης της συμφωνίας συνεισφοράς μεταξύ της Επιτροπής και του UNOPS που αναφέρεται στο άρθρο 3 παράγραφος 3.

Λουξεμβούργο, 12 Οκτωβρίου 2020.

Για το Συμβούλιο

Ο Πρόεδρος

J. BORRELL FONTELLES

---

(1)  Απόφαση (ΚΕΠΠΑ) 2018/1249 του Συμβουλίου, της 18ης Σεπτεμβρίου 2018, σχετικά με δράση της Ευρωπαϊκής Ένωσης προς υποστήριξη του Μηχανισμού Ελέγχου και Επιθεώρησης των Ηνωμένων Εθνών στην Υεμένη (ΕΕ L 235 της 19.9.2018, σ. 14).

1

(2)  Απόφαση (ΚΕΠΠΑ) 2019/1672 του Συμβουλίου της 4ης Οκτωβρίου 2019 σχετικά με δράση της Ένωσης προς υποστήριξη του Μηχανισμού Ελέγχου και Επιθεώρησης των Ηνωμένων Εθνών στην (ΕΕ L 256 της 7.10.2019, σ. 10).

2

---

ΠΑΡΑΡΤΗΜΑ

Με τη στήριξή της, η Ένωση αποσκοπεί να συνδράμει τον UNVIM μέσω της χρηματοδότησης του προσωπικού του όπως ορίζεται ακολούθως:

| — | προσωπικό που θα τοποθετηθεί στη Χοντέιντα: ένας αρμόδιος συντονισμού, ένας σύμβουλος σε θέματα επιτόπιας ασφάλειας, δύο αρμόδιοι παρακολούθησης, δύο αξιωματικοί σύνδεσμοι, ένας βοηθός πρωτοκόλλου και επιχειρήσεων, ένας τοπικός βοηθός ασφάλειας και ένας διοικητικός βοηθός, |
| --- | --- |

—

προσωπικό που θα τοποθετηθεί στη Χοντέιντα: ένας αρμόδιος συντονισμού, ένας σύμβουλος σε θέματα επιτόπιας ασφάλειας, δύο αρμόδιοι παρακολούθησης, δύο αξιωματικοί σύνδεσμοι, ένας βοηθός πρωτοκόλλου και επιχειρήσεων, ένας τοπικός βοηθός ασφάλειας και ένας διοικητικός βοηθός,

| — | δύο αρμόδιοι παρακολούθησης που θα τοποθετηθούν στο Σάλιφ και στο Ρας Ίσα αντίστοιχα, |
| --- | --- |

—

δύο αρμόδιοι παρακολούθησης που θα τοποθετηθούν στο Σάλιφ και στο Ρας Ίσα αντίστοιχα,

| — | ένας χειριστής σαρωτών. |
| --- | --- |

—

ένας χειριστής σαρωτών.

Επιπλέον, θα παρασχεθεί χρηματοδότηση για το προσωπικό διοικητικής υποστήριξης που είναι αναγκαίο για την υλοποίηση της υποστηρικτικής δράσης της Ένωσης υπέρ του UNVIM (για έναν υπεύθυνο οικονομικών θεμάτων, έναν υπεύθυνο σύναψης συμβάσεων και έναν υπεύθυνο ανθρώπινων πόρων).

Το UNOPS προσλαμβάνει το προσωπικό που αναφέρεται στο παρόν παράρτημα σύμφωνα με τους δικούς του κανόνες και διαδικασίες πρόσληψης. Το UNOPS ενημερώνει την ΕΥΕΔ πριν την προκήρυξη θέσης προς πλήρωση.

---

| 13.10.2020 | EL | Επίσημη Εφημερίδα της Ευρωπαϊκής Ένωσης | L 335/16 |
| --- | --- | --- | --- |

13.10.2020

EL

Επίσημη Εφημερίδα της Ευρωπαϊκής Ένωσης

L 335/16

---

ΑΠΟΦΑΣΗ
  (ΚΕΠΠΑ) 2020/1466 ΤΟΥ ΣΥΜΒΟΥΛΙΟΥ

της 12ης Οκτωβρίου 2020

που τροποποιεί την απόφαση (ΚΕΠΠΑ) 2018/1544 σχετικά με περιοριστικά μέτρα κατά της διάδοσης και της χρήσης χημικών όπλων

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 29,

Έχοντας υπόψη την πρόταση του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας,

Εκτιμώντας τα ακόλουθα:

| (1) | Στις 15 Οκτωβρίου 2018, το Συμβούλιο εξέδωσε την απόφαση (ΚΕΠΠΑ) 2018/1544 (1) σχετικά με περιοριστικά μέτρα κατά της διάδοσης και της χρήσης χημικών όπλων. |
| --- | --- |

(1)

Στις 15 Οκτωβρίου 2018, το Συμβούλιο εξέδωσε την απόφαση (ΚΕΠΠΑ) 2018/1544 (1) σχετικά με περιοριστικά μέτρα κατά της διάδοσης και της χρήσης χημικών όπλων.

| (2) | Η απόφαση (ΚΕΠΠΑ) 2018/1544 ισχύει έως τις 16 Οκτωβρίου 2020. Με βάση επανεξέταση της εν λόγω απόφασης, η ισχύς των περιοριστικών μέτρων που ορίζονται σε αυτήν θα πρέπει να παραταθεί έως τις 16 Οκτωβρίου 2021 και θα πρέπει να επικαιροποιηθεί μία καταχώριση του καταλόγου φυσικών και νομικών προσώπων, οντοτήτων και φορέων που αναφέρεται στα άρθρα 2 και 3, όπως παρατίθεται στο παράρτημα της εν λόγω απόφασης. |
| --- | --- |

(2)

Η απόφαση (ΚΕΠΠΑ) 2018/1544 ισχύει έως τις 16 Οκτωβρίου 2020. Με βάση επανεξέταση της εν λόγω απόφασης, η ισχύς των περιοριστικών μέτρων που ορίζονται σε αυτήν θα πρέπει να παραταθεί έως τις 16 Οκτωβρίου 2021 και θα πρέπει να επικαιροποιηθεί μία καταχώριση του καταλόγου φυσικών και νομικών προσώπων, οντοτήτων και φορέων που αναφέρεται στα άρθρα 2 και 3, όπως παρατίθεται στο παράρτημα της εν λόγω απόφασης.

| (3) | Η απόφαση (ΚΕΠΠΑ) 2018/1544 θα πρέπει, συνεπώς, να τροποποιηθεί αναλόγως, |
| --- | --- |

(3)

Η απόφαση (ΚΕΠΠΑ) 2018/1544 θα πρέπει, συνεπώς, να τροποποιηθεί αναλόγως,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση (ΚΕΠΠΑ) 2018/1544 τροποποιείται ως εξής:

| 1) | το άρθρο 8 αντικαθίσταται από το ακόλουθο κείμενο:



  «

  Άρθρο 8

  Η παρούσα απόφαση εφαρμόζεται έως τις 16 Οκτωβρίου 2021. Η παρούσα απόφαση τελεί υπό διαρκή επανεξέταση. Ανανεώνεται ή τροποποιείται αναλόγως αν το Συμβούλιο κρίνει ότι οι στόχοι της δεν έχουν επιτευχθεί.»· |
| --- | --- |

1)

το άρθρο 8 αντικαθίσταται από το ακόλουθο κείμενο:

«

  Άρθρο 8

Η παρούσα απόφαση εφαρμόζεται έως τις 16 Οκτωβρίου 2021. Η παρούσα απόφαση τελεί υπό διαρκή επανεξέταση. Ανανεώνεται ή τροποποιείται αναλόγως αν το Συμβούλιο κρίνει ότι οι στόχοι της δεν έχουν επιτευχθεί.»·

| 2) | το παράρτημα τροποποιείται σύμφωνα με το παράρτημα της παρούσας απόφασης. |
| --- | --- |

2)

το παράρτημα τροποποιείται σύμφωνα με το παράρτημα της παρούσας απόφασης.

Άρθρο 2

Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.

Λουξεμβούργο, 12 Οκτωβρίου 2020.

Για το Συμβούλιο

Ο Πρόεδρος

J. BORRELL FONTELLES

---

(1)  Απόφαση (ΚΕΠΠΑ) 2018/1544 του Συμβουλίου, της 15ης Οκτωβρίου 2018, σχετικά με περιοριστικά μέτρα κατά της διάδοσης και της χρήσης χημικών όπλων (ΕΕ L 259 της 16.10.2018, σ. 25).

1

---

ΠΑΡΑΡΤΗΜΑ

Η καταχώριση αριθ. 5 του καταλόγου φυσικών και νομικών προσώπων, οντοτήτων και φορέων που αναφέρεται στα άρθρα 2 και 3 υπό την υποεπικεφαλίδα «Α. Φυσικά πρόσωπα», όπως περιλαμβάνεται στο παράρτημα της απόφασης (ΚΕΠΠΑ) 2018/1544, αντικαθίσταται από την ακόλουθη καταχώριση:

| Ονοματεπώνυμο | Στοιχεία ταυτότητας | Αιτία καταχώρισης | Ημερομηνία εγγραφής |
| --- | --- | --- | --- |
| «5. Said SAID | άλλως: Saeed, Sa’id Sa’id,



  Τίτλος: Διδάκτωρ, μέλος του Ινστιτούτου 3000 (άλλως Ινστιτούτο 6000) του SSRC·
  Φύλο: άρρεν·
  Ημερομηνία γέννησης: 11 Δεκεμβρίου 1955 | Ο Said Said είναι σημαίνον πρόσωπο του Ινστιτούτου 3000, άλλως Ινστιτούτου 6000, του τμήματος του Κέντρου Επιστημονικών Μελετών και Ερευνών (Scientific Studies and Research Centre-SSRC) που είναι υπεύθυνο για την ανάπτυξη και παραγωγή χημικών όπλων της Συρίας. | 21.1.2019». |

Ονοματεπώνυμο

Στοιχεία ταυτότητας

Αιτία καταχώρισης

Ημερομηνία εγγραφής

«5. Said SAID

άλλως: Saeed, Sa’id Sa’id,
  Image 2

Τίτλος: Διδάκτωρ, μέλος του Ινστιτούτου 3000 (άλλως Ινστιτούτο 6000) του SSRC·

Φύλο: άρρεν·

Ημερομηνία γέννησης: 11 Δεκεμβρίου 1955

Ο Said Said είναι σημαίνον πρόσωπο του Ινστιτούτου 3000, άλλως Ινστιτούτου 6000, του τμήματος του Κέντρου Επιστημονικών Μελετών και Ερευνών (Scientific Studies and Research Centre-SSRC) που είναι υπεύθυνο για την ανάπτυξη και παραγωγή χημικών όπλων της Συρίας.

21.1.2019».

---

| 13.10.2020 | EL | Επίσημη Εφημερίδα της Ευρωπαϊκής Ένωσης | L 335/18 |
| --- | --- | --- | --- |

13.10.2020

EL

Επίσημη Εφημερίδα της Ευρωπαϊκής Ένωσης

L 335/18

---

ΑΠΟΦΑΣΗ (ΚΕΠΠΑ) 2020/1467 ΤΟΥ ΣΥΜΒΟΥΛΙΟΥ

της 12ης Οκτωβρίου 2020

για την τροποποίηση της απόφασης (ΚΕΠΠΑ) 2019/1720 σχετικά με περιοριστικά μέτρα λόγω της κατάστασης στη Νικαράγουα

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 29,

Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,

Εκτιμώντας τα ακόλουθα:

| (1) | Στις 14 Οκτωβρίου 2019, το Συμβούλιο εξέδωσε την απόφαση (ΚΕΠΠΑ) 2019/1720 (1) σχετικά με περιοριστικά μέτρα λόγω της κατάστασης στη Νικαράγουα. |
| --- | --- |

(1)

Στις 14 Οκτωβρίου 2019, το Συμβούλιο εξέδωσε την απόφαση (ΚΕΠΠΑ) 2019/1720 (1) σχετικά με περιοριστικά μέτρα λόγω της κατάστασης στη Νικαράγουα.

| (2) | Η απόφαση (ΚΕΠΠΑ) 2019/1720 ισχύει έως τις 15 Οκτωβρίου 2020. Βάσει επανεξέτασης της εν λόγω απόφασης, η ισχύς των περιοριστικών μέτρων που ορίζονται σε αυτήν θα πρέπει να παραταθεί έως τις 15 Οκτωβρίου 2021. |
| --- | --- |

(2)

Η απόφαση (ΚΕΠΠΑ) 2019/1720 ισχύει έως τις 15 Οκτωβρίου 2020. Βάσει επανεξέτασης της εν λόγω απόφασης, η ισχύς των περιοριστικών μέτρων που ορίζονται σε αυτήν θα πρέπει να παραταθεί έως τις 15 Οκτωβρίου 2021.

| (3) | Ως εκ τούτου, η απόφαση (ΚΕΠΠΑ) 2019/1720 θα πρέπει να τροποποιηθεί αναλόγως, |
| --- | --- |

(3)

Ως εκ τούτου, η απόφαση (ΚΕΠΠΑ) 2019/1720 θα πρέπει να τροποποιηθεί αναλόγως,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το άρθρο 9 της απόφασης (ΚΕΠΠΑ) 2019/1720 αντικαθίσταται από το ακόλουθο κείμενο:

«Άρθρο 9

Η παρούσα απόφαση ισχύει έως τις 15 Οκτωβρίου 2021 και τελεί υπό διαρκή επανεξέταση. Ανανεώνεται ή τροποποιείται καταλλήλως, εάν το Συμβούλιο κρίνει ότι οι στόχοι της δεν έχουν επιτευχθεί.».

Άρθρο 2

Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.

Λουξεμβούργο, 12 Οκτωβρίου 2020.

Για το Συμβούλιο

Ο Πρόεδρος

J. BORRELL FONTELLES

---

(1)  Απόφαση (ΚΕΠΠΑ) 2019/1720 του Συμβουλίου, της 14ης Οκτωβρίου 2019, σχετικά με περιοριστικά μέτρα λόγω της κατάστασης στη Νικαράγουα (ΕΕ L 262 της 15.10.2019, σ. 58).

1

---

| 13.10.2020 | EL | Επίσημη Εφημερίδα της Ευρωπαϊκής Ένωσης | L 335/19 |
| --- | --- | --- | --- |

13.10.2020

EL

Επίσημη Εφημερίδα της Ευρωπαϊκής Ένωσης

L 335/19

---

ΑΠΟΦΑΣΗ (ΕΕ) 2020/1468 ΤΟΥ ΣΥΜΒΟΥΛΙΟΥ

διά κοινής συμφωνίας με την Πρόεδρο της Επιτροπής

της 12ης Οκτωβρίου 2020

για τον διορισμό ενός μέλους της Ευρωπαϊκής Επιτροπής

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 246 δεύτερο εδάφιο,

Έχοντας υπόψη τη γνώμη του Ευρωπαϊκού Κοινοβουλίου (1),

Εκτιμώντας τα ακόλουθα:

| (1) | Στις 28 Νοεμβρίου 2019, το Ευρωπαϊκό Συμβούλιο εξέδωσε την απόφαση (ΕΕ) 2019/1989 (2) για τον διορισμό της Ευρωπαϊκής Επιτροπής για την περίοδο έως τις 31 Οκτωβρίου 2024. |
| --- | --- |

(1)

Στις 28 Νοεμβρίου 2019, το Ευρωπαϊκό Συμβούλιο εξέδωσε την απόφαση (ΕΕ) 2019/1989 (2) για τον διορισμό της Ευρωπαϊκής Επιτροπής για την περίοδο έως τις 31 Οκτωβρίου 2024.

| (2) | Με την από 27 Αυγούστου 2020 επιστολή της, η κα Ursula VON DER LEYEN, πρόεδρος της Επιτροπής, γνωστοποίησε στο Συμβούλιο την παραίτηση του κ. Phil HOGAN από τη θέση του ως μέλους της Επιτροπής. |
| --- | --- |

(2)

Με την από 27 Αυγούστου 2020 επιστολή της, η κα Ursula VON DER LEYEN, πρόεδρος της Επιτροπής, γνωστοποίησε στο Συμβούλιο την παραίτηση του κ. Phil HOGAN από τη θέση του ως μέλους της Επιτροπής.

| (3) | Σύμφωνα με το άρθρο 246 δεύτερο εδάφιο της Συνθήκης για τη λειτουργία της Ευρωπαϊκής Ένωσης, θέση που μένει κενή λόγω παραίτησης πρέπει να πληρούται για το υπόλοιπο της θητείας του μέλους από νέο μέλος της αυτής υπηκοότητας. |
| --- | --- |

(3)

Σύμφωνα με το άρθρο 246 δεύτερο εδάφιο της Συνθήκης για τη λειτουργία της Ευρωπαϊκής Ένωσης, θέση που μένει κενή λόγω παραίτησης πρέπει να πληρούται για το υπόλοιπο της θητείας του μέλους από νέο μέλος της αυτής υπηκοότητας.

| (4) | Ως εκ τούτου, θα πρέπει να διοριστεί ένα νέο μέλος της Επιτροπής, |
| --- | --- |

(4)

Ως εκ τούτου, θα πρέπει να διοριστεί ένα νέο μέλος της Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Διά κοινής συμφωνίας με την Πρόεδρο της Επιτροπής, κα Ursula VON DER LEYEN, το Συμβούλιο διορίζει την κα Mairead MCGUINNESS μέλος της Επιτροπής για το υπόλοιπο της θητείας, που λήγει την 31η Οκτωβρίου 2024.

Άρθρο 2

Η παρούσα απόφαση αρχίζει να ισχύει την ημερομηνία της έκδοσής της.

Λουξεμβούργο, 12 Οκτωβρίου 2020.

Για το Συμβούλιο

Ο Πρόεδρος

J. BORRELL FONTELLES

---

(1)  Γνώμη της 7ης Οκτωβρίου 2020 (δεν έχει ακόμη δημοσιευθεί στην Επίσημη Εφημερίδα).

1

(2)  Απόφαση (ΕΕ) 2019/1989 του Ευρωπαϊκού Συμβουλίου της 28ης Νοεμβρίου 2019 για τον διορισμό της Ευρωπαϊκής Επιτροπής (ΕΕ L 308 της 29.11.2019, σ. 100).

2

---

Διορθωτικά

| 13.10.2020 | EL | Επίσημη Εφημερίδα της Ευρωπαϊκής Ένωσης | L 335/20 |
| --- | --- | --- | --- |

13.10.2020

EL

Επίσημη Εφημερίδα της Ευρωπαϊκής Ένωσης

L 335/20

---

Διορθωτικό στον κανονισμό (ΕΕ) 2019/630 του Ευρωπαϊκού Κοινοβουλίου και του Συμβουλίου, της 17ης Απριλίου 2019, για την τροποποίηση του κανονισμού (ΕΕ) αριθ. 575/2013 όσον αφορά την ελάχιστη κάλυψη ζημιών για τα μη εξυπηρετούμενα ανοίγματα

(
  Επίσημη Εφημερίδα της Ευρωπαϊκής Ένωσης L 111 της 25ης Απριλίου 2019
  )

Στη σελίδα 8, στο άρθρο 1 σημείο 2, στο δεύτερο εδάφιο του νέου άρθρου 47α παράγραφος 6, εισαγωγικό μέρος:

αντί:

«Η έγκαιρη αποπληρωμή του ανοίγματος στο ακέραιο δεν θεωρείται πιθανή, εκτός εάν ο πιστούχος έχει πραγματοποιήσει τακτικές και έγκαιρες πληρωμές ποσών που ισούνται με οποιοδήποτε από τα ακόλουθα:»

διάβαζε:

«Η έγκαιρη αποπληρωμή του ανοίγματος στο ακέραιο δύναται να θεωρείται πιθανή όταν ο πιστούχος έχει πραγματοποιήσει τακτικές και έγκαιρες πληρωμές ποσών που ισούνται με οποιοδήποτε από τα ακόλουθα:».

---